കേള്‍ക്കാത്ത തെറിയൊന്നും ഇല്ല... മാപ്പ് പറയില്ല, മാപ്പ് പറയേണ്ടത് സംഘപരിവാറാണ്; ദുർഗ വൺഇന്ത്യയോട് | I Will not apologise, Sangh Parivar should seek apology from me- Artist Durga Malathi Interview - Malayalam Oneindia\nUpdated: Wed, Apr 18, 2018, 17:26 [IST]\nപട്ടാമ്പി: കത്വയില് എട്ട് വയസ്സുകാരിയായ പെണ്‍കുട്ടി ക്രൂരമായ കൂട്ട ബലാത്സംഗത്തിന് ഇരയാവുകയും കൊല്ലപ്പെടുകയും ചെയ്ത സംഭവം ലോകത്തെ തന്നെ ഞെട്ടിച്ചതാണ്. ഒരു ക്ഷേത്രത്തിലെ ദേവസ്ഥാനത്ത് വച്ച് പോലും ആ പിഞ്ചുപൈതല് ക്രൂരമായ ബലാത്സംഗത്തിന് ഇരയായി. ബ്രാഹ്മണ ഭൂരിപക്ഷ പ്രദേശത്ത് നിന്ന് ബക്കര്‍വാള് മുസ്ലീങ്ങളെ ഭയപ്പെടുത്തി ഓടിക്കുന്നതിന് വേണ്ടിയാണ് ആ കുഞ്ഞിനെ ബലാത്സംഗം ചെയ്ത് കൊന്നത് എന്നാണ് പോലീസ് കോടതിയില് സമര്‍പ്പിച്ച കുറ്റപത്രത്തില് പറയുന്നത്.\nഈ സാഹചര്യത്തില് ആയിരുന്നു അധ്യാപികയും ചിത്രകാരിയും ആയ ദുര്‍ഗ മാലതി രണ്ട് ചിത്രങ്ങള് വരച്ച് ഫേസ്ബുക്കില് പോസ്റ്റ് ചെയ്യുന്നത്. ഒരു ലിംഗത്തില് കെട്ടിയിടപ്പെട്ട പെണ്‍കുട്ടിയുടെ ചിത്രം ആയിരുന്നു ആദ്യത്തേത്. ത്രിശൂലത്തിലെ നടുവിലെ ശൂലം പുരുഷ ലിംഗമാക്കി ചിത്രീകരിക്കുന്നതായിരുന്നു അടുത്ത ചിത്രം.\nഈ ചിത്രങ്ങളുടെ പേരില് രൂക്ഷമായ സൈബര് ആക്രമണങ്ങള്‍ക്ക് വിധേയയായിക്കൊണ്ടിരിക്കുകയാണ് ദുര്‍ഗ മാലതി. കേരളത്തില് നിന്ന് മാത്രമല്ല, അന്യഭാഷക്കാരില് നിന്ന് പോലും നേരിടേണ്ടിവരുന്നത് സൈബര് റേപ്പ് തന്നെയാണ്. താന് നേരിട്ടുകൊണ്ടിരിക്കുന്ന പ്രതിസന്ധികളെ കുറിച്ചും തന്റെ നിലപാടുകളെ കുറിച്ചും ദുര്‍ഗ വണ്‍ഇന്ത്യയോട് സംസാരിക്കുന്നു...\nആദ്യമായിട്ടല്ല ദുര്‍ഗയുടെ പ്രതിഷേധം\nഅധ്യാപികയാണ് ഗുര്‍ഗ മാലതി. പട്ടാമ്പി സ്വദേശിനി. രസതന്ത്രത്തില് ബരുദാനന്തര ബിരുദവും എംഎഡും എംഫിലും സ്വന്തമാക്കിയ വ്യക്തി. ചിത്ര കല പഠിച്ചിട്ടില്ലെങ്കിലും സ്ഥിരമായി വരയ്ക്കാറുണ്ട്.\nആദ്യമായിട്ടല്ല സോഷ്യല് മീഡിയയില് ദുര്‍ഗ ഇങ്ങനെ ചിത്രം വരച്ച് പ്രതിഷേധിക്കുന്നത്. പല സാമൂഹ്യ വിഷയങ്ങളിലും ദുര്‍ഗ പ്രതികരിച്ചിട്ടുണ്ട്. ഗൗരി ലങ്കേഷ് കൊലചെയ്യപ്പെട്ടപ്പോഴും അതി ശക്തമായി തന്നെ ചിത്രത്തിലൂടെ പ്രതികരിച്ചിരുന്നു. അത് സോഷ്യല് മീഡിയയില് ഏറെ ചര്‍ച്ചയാവുകയും ചെയ്തു.\nഅന്നും സംഘപരിവാര് അനുകൂലികളില് നിന്ന് ഇത്തരത്തിലുള്ള ആക്രമണം ഉണ്ടായിരുന്നു. പക്ഷേ, അത് മലയാളികള് മാത്രമായിരുന്നു. ആ ആക്രമണങ്ങള് ഇത്രത്തോളം രൂക്ഷവും ആയിരുന്നില്ല.\nഫേസ്ബുക്ക് നോക്കാന് പോലും തോന്നുന്നില്ല\nഅതിരൂക്ഷമായ സൈബര് ആക്രമണമാണ് കുറച്ച് ദിവസങ്ങളായി ദുര്‍ഗ നേരിട്ടുകൊണ്ടിരിക്കുന്നത്. ഫേസ്ബുക്ക് ടൈം ലൈനിലൂടെ പോകാന് തന്നെ തോന്നുന്നില്ലെന്നാണ് ദുര്‍ഗ പറയുന്നത്. നോട്ടിഫിക്കേഷന് വല്ലതും ഉണ്ടെങ്കില് തുറന്ന് നോക്കും. ഫേസ്ബുക്ക് തുറക്കുന്നത് തന്നെ കുറവാണ്.\nകഴിഞ്ഞ ദിവസം പുലര്‍ച്ചെ ഒന്നര മണിവരെ ഇരുന്ന് എല്ലാം വായിച്ച്, കുറേ സ്‌ക്രീന്‍ഷോട്ടുകള് എടുത്തുവച്ചു. പിന്നെ മടുത്തുകൊണ്ട് അവസാനിപ്പിക്കുകയായിരുന്നു. തീരെ സുഖമില്ലാത്ത കാഴ്ചകള് തന്നെ ആയിരുന്നു അവയെല്ലാം. എത്രത്തോളം ഇത് നോക്കാന് പറ്റും.\nശരീരത്തെ കുറിച്ച് പറയുമ്പോള് അവസാനിപ്പിക്കില്ല\nഒരു സ്ത്രീ അല്ലേ. പത്ത് തെറി കേള്‍ക്കുമ്പോള്, ശരീരത്തെ കുറിച്ച് പറയുമ്പോള് നിര്‍ത്തി പോകും എന്നാണ് അവര് കരുതുന്നത്. അവര് ഇനി പറയാന് ഒന്നും ബാക്കിയില്ല. മരിച്ചുപോയ അച്ഛനെ വരെ പറഞ്ഞു.\nഇനിയെന്തായാലും പിന്‍മാറാന് ഒരിക്കലും തയ്യാറല്ല. കേള്‍ക്കേണ്ടതിന്റെ പരമാവധി കേട്ടുകഴിഞ്ഞു. ശരിക്കും മാപ്പ് പറയേണ്ടത് എന്നോടല്ലേ, ഈ തെറിയെല്ലാം വിളിച്ചിട്ട്....\nകഴിഞ്ഞ ദിവസം ഒരാള് വിളിച്ച് ചോദിക്കുകയും ചെയ്തു, മാപ്പ് പറഞ്ഞ് ചിത്രം റിമൂവ് ചെയ്താല് തീരുന്ന പ്രശ്‌നമല്ലേ ഉള്ളൂ എന്ന്. എന്തായാലും ഇത്തരം ഉപദേശങ്ങളും ഭീഷണികളും ഒന്നും ചെവിക്കൊള്ളാന് ഉദ്ദേശിക്കുന്നില്ല. പോകുന്നത് പോലെ കാര്യങ്ങള് മുന്നോട്ട് പോകട്ടെ.\nഒരു സാധാരണ ഹിന്ദുമത വിശ്വാസിയെ സംബന്ധിച്ച്, സംഘപരിവാരുകാര് പ്രചരിപ്പിച്ച കാര്യങ്ങള് കേട്ടാല് വിഷമം തോന്നും എന്നത് ശരി തന്നെയാണ്. എന്നാല്, ഒരു ആരാധനലായത്തിന് ഉള്ളില് വച്ച്, അവിടത്തെ പ്രതിഷ്ഠയ്ക്ക് മുന്നില് വച്ച്, ഇത്രയും പേര് ചേര്‍ന്ന് ഒരു പെണ്‍കുട്ടിയെ മയക്കുമരുന്ന് കൊടുത്ത് മയക്കിക്കിടത്തി പീഡിപ്പിച്ചപ്പോള് ആരുടേയും മതവികാരം വ്രണപ്പെട്ടില്ലേ എന്നാണ് എനിക്ക് ചോദിക്കാനുള്ളത്.\nഇവര് എന്തുപയോഗിച്ചാണ് പീഡിപ്പിച്ചത്. കത്തിയോ മടവാളോ ഉപയോഗിച്ചിട്ടല്ലല്ലോ പീഡിപ്പിക്കുക. അവരുടെ പീഡനോപകരണം ലിംഗം തന്നെ അല്ലേ. ലിംഗം കൊണ്ട് ചിന്തിക്കുന്നവര് തന്നെയാണ് ആ കുട്ടിയെ ക്രൂരമായി പീഡിപ്പിച്ചത്. ആദ്യത്തെ ചിത്രത്തില് ഒരു കുറിപ്പായി ഇത് എഴുതുകയും ചെയ്തിട്ടുണ്ട്.\n'ലിംഗം കൊണ്ട് ചിന്തിക്കുന്നവര്.. ലിംഗം കൊണ്ട് രാഷ്ട്രീയം പറയുന്നവര്... ലിംഗം കൊണ്ട് പ്രാര്‍ത്ഥിക്കുന്നവര്... അവരുടേതും കൂടിയാണു ഭാരതം.. ഇങ്ങനെ പോയാല് അവരുടെ മാത്രമാകും...'\nലിംഗം എന്നത് ഹിന്ദുമതത്തിന്റെ സിംബല് അല്ല\nലിംഗം എന്ന് പറയുന്നത് ഹിന്ദുമതത്തിന്റെ സിംബല് അല്ല. എന്നാല് ഇവര് എന്താണ് ചെയ്തത്? ശിവലിംഗത്തെ അധിക്ഷേപിച്ചു എന്നാണ് അവര് പ്രചരിക്കുന്നത്. ഞാന് വരച്ചത് ശിവലിംഗത്തെയല്ല. ശിവലിംഗം ഒരു കല്‍പ്രതിഷ്ഠയാണ്. ഞാന് വരച്ചത് റേപ്പിസ്റ്റുകളേയും അവരെ സപ്പോര്‍ട്ട് ചെയ്യുന്നവരേയും കുറിച്ചാണ്.\nജനുവരിയില് നടന്ന സംഭവം ഇപ്പോഴാണ് നമ്മളുള്‍പ്പെടെയുള്ള ആളുകളിലേക്ക് ശരിക്കും എത്തുന്നത്. ഇത്രയും നാള് അത് മറച്ചുവയ്ക്കപ്പെടുകയായിരുന്നു എന്ന് കൂടി ഓര്‍ക്കണം. അപ്പോള് അവര്‍ക്ക് എത്രത്തോളം പിന്തുണയുണ്ടാകും എന്ന് ഓര്‍ത്ത് നോക്കു.\nബ്രാഹ്മണര് തിങ്ങിപ്പാര്‍ക്കുന്ന സ്ഥലത്ത് നിന്ന് നാടോടികളായ മുസ്ലീങ്ങളെ തുരത്താന് വേണ്ടിയാണ് ആ പെണ്‍കുട്ടിയെ പീഡിപ്പിച്ചത്. അതില് വര്‍ഗ്ഗീയത ഇല്ലെന്ന് പറഞ്ഞാല് ഒട്ടും സമ്മതിക്കാന് പറ്റില്ല. അതില് വര്‍ഗ്ഗീയതയുണ്ട്.\nഎന്താണ് ആ ചിത്രം\nആ ബ്രാഹ്മണ്യത്തെയാണ് താന് ചിത്രത്തിലൂടെ വിമര്‍ശിച്ചത്. കുറി, പൂണൂല് കൊണ്ടെന്ന പോലെ ആ കുട്ടിയെ കെട്ടിയിട്ടത്... ഇതെല്ലാം ആണ് ആ ചിത്രത്തിലൂടെ ഉദ്ദേശിച്ചത്. എന്നാല് സംഘപരിവാര് എന്താണ് ചെയ്തത്. ശിവലിംഗത്തിലും കുറിയുണ്ട്, ചിത്രം ശിവലിംഗത്തെ അധിക്ഷേപിക്കുന്നതാണ് എന്നൊക്കെയാണ്.\nഇത് അവര്‍ക്ക് അറിയാതെയല്ല. മനപ്പൂര്‍വ്വം ആണ് ഇങ്ങനെ പ്രചരിപ്പിക്കുന്നത്.\nത്രിശൂലം എങ്ങനെയാണ് ഹിന്ദു ചിഹ്നം ആവുക?\nത്രിശൂലത്തിന്റെ നടുക്ക് ലിംഗം വരച്ചു എന്നൊക്കെയാണ് സംഘപരിവാറിന്റെ മറ്റൊരു ആരോപണം. ലിംഗത്തെ അവര് ആയുധമാക്കുകയാണ് ചെയ്തത്. അത് തന്നെയാണ് ആ ചിത്രത്തിലൂടെ പറയാന് ഉദ്ദേശിച്ചത്.\nത്രിശൂലം എന്ന് പറഞ്ഞാല് എങ്ങനെയാണ് ഹിന്ദു ചിഹ്നം ആകുന്നത്? അതൊരു ആയുധമല്ലേ...? ദൈവങ്ങളുടെ കൈയ്യില് ഉണ്ട് എന്നതുകൊണ്ട് അത് ഹിന്ദു ചിഹ്നം ആകുമോ? ഇതെല്ലാം വെറുതേയാണ്. അവരുടെ രാഷ്ട്രീയത്തെ എതിര്‍ത്തു എന്നത് മാത്രമാണ് അവരുടെ പ്രശ്‌നം.\nഅവരുടെ മനസ്സിലും വ്യക്തമായ മതബോധം ഉണ്ട്\nവേറൊരു വിഭാഗം ജനതയിലേക്കാണ് സംഘപരിവാര് ഈ ചിത്രങ്ങളെ അവരുടെ താത്പര്യത്തിനനുസരിച്ച് ത്തിക്കുന്നത്. ആ വേറൊരു വിഭാഗം ജനതയെ നമുക്ക് കണ്ണടച്ച് വിശ്വസിക്കാന് പറ്റില്ല. അവരുടെ മനസ്സിലൊക്കെ വ്യക്തമായ മതബോധം ഉണ്ട്. അത് അവര് മറ്റുള്ളവരുടെ മുന്നില് കാണിക്കാതിരിക്കുന്നു എന്നേ ഉള്ളൂ.\nഎല്ലാവരും ആര്‍എസ്എസ്സുകാര് ഒന്നും അല്ല. പലരും കാണിക്കാതിരിക്കുകയാണ്. മതചിന്തയുള്ള ഒരു സമൂഹം വളരുകയാണ്. ഇങ്ങനെയുള്ള ഒരു ഇഷ്യു വരുമ്പോള്, ഇവളിങ്ങനെ വരച്ചില്ലേ എന്നും, അവര് ഇപ്പോള് കിട്ടുന്നതെല്ലാം അര്‍ഹിക്കുന്നുണ്ട് എന്നും ഉള്ള ഒരു ചിന്തയുണ്ടല്ലോ... അത് വളരെ പ്രതിലോമകരമാണ്.\nഅമ്പലത്തെ ഒഴിവാക്കാന് വേണ്ടി\nആ എട്ടുവയസ്സുള്ള പെണ്‍കുട്ടി പീഡിപ്പിക്കപ്പെട്ടത് അമ്പലത്തില് വച്ചല്ല എന്ന് കാണിക്കാനുള്ള ഒരു വ്യഗ്രതയുണ്ട് പലര്‍ക്കും. അത് എവിടെ നിന്നാണ് വരുന്നത്? ആ കുട്ടി പീഡിപ്പിക്കപ്പെട്ടു എന്നതിനേക്കാള് കൂടുതല്, അത് അമ്പലത്തില് വച്ചല്ല എന്നതിന് പ്രാധാന്യം കൊടുക്കാന് താത്പര്യമുള്ള ഒരു വിഭാഗം ആളുകളുണ്ട്, അവര് ആര്‍എസ്എസ്സുകാര് അല്ലെങ്കില് കൂടിയും.\nഎല്ലാവരുടേയും മനസ്സില് മതചിന്ത കാര്യമായിത്തന്നെയുണ്ട്. അതില് ചെറിയൊരു ശതമാനത്തിലെ, ഈ ചിത്രത്തിന്റെ പേരില് തെറ്റിദ്ധരിപ്പിക്കാന് സംഘപരിവാറിന് പറ്റി എന്നത് യാഥാര്‍ത്ഥ്യമാണ്.\nയഥാർത്ഥ നവലിബറുകൾക്കൊപ്പം നവ ലിബറലുകള് എന്ന പേരില് അഭിനയിക്കുന്ന ഒരു വിഭാഗവും ഉണ്ട്. ഇവരുടെ പ്രതികരണങ്ങളെ പോലും നമ്മള് ഭയക്കേണ്ടിയിരിക്കുന്നു.\nഈ വിഷയത്തില് തുടര്‍ന്ന് എന്തെങ്കിലും പ്രകോപനം സൃഷ്ടിക്കാന് ആഗ്രഹിക്കുന്നില്ല. എന്നെ തെറി വിളിക്കുന്നവരോട് അതേ നാണയത്തില് തിരിച്ചടിക്കുന്നും ഇല്ല. പോസ്റ്റ് പിന്‍വലിക്കുന്ന കാര്യത്തെ കുറിച്ചും ചിന്തിക്കുന്നില്ല. അവര് കേസ് കൊടുക്കും എന്നൊക്കെ പറയുന്നുണ്ട്. എങ്കില് പോലും ചിത്രങ്ങള് പിന്‍വലിക്കുന്നതിനെ കുറിച്ച് ചിന്തിക്കുന്നില്ല.\nഇപ്പോഴത്തെ വിവാദമായ ചിത്രം അത്ര മികച്ച ചിത്രമാണെന്ന അഭിപ്രായം പോലും എനിക്കില്ല. എനിക്ക് തോന്നിയ ഒരു കാര്യം പിക്ചറൈസ് ചെയ്യുക എന്നത് മാത്രമേ ഉദ്ദേശിച്ചിരുന്നുള്ളൂ. ഒന്നിരുട്ടി വെളുത്തപ്പോഴേക്കും കേള്‍ക്കാന് ഒന്നും ബാക്കിയില്ല എന്ന സ്ഥിതിയായി.\nപോലീസില് പരാതി കൊടുത്തു\nഈ വിഷയത്തെ അത്ര ലാഘവത്തോടെ എടുക്കാന് എന്തായാലും ദുര്‍ഗ മാലതി തയ്യാറല്ല. തനിക്ക് നേരിടേണ്ടി വന്ന സൈബര് ആക്രണത്തെ കുറിച്ച് പട്ടാമ്പി പോലീസ് സ്‌റ്റേഷനില് പരാതി നല്‍കിയിട്ടുണ്ട്. പരാതിയില് ഉറച്ച് നില്‍ക്കാന് തന്നെയാണ് ദുര്‍ഗയുടെ തീരുമാനം. എന്നാല് ഏതെങ്കിലും വ്യക്തിയെ ലക്ഷ്യംവച്ചുകൊണ്ടല്ല പരാതി നല്‍കിയിട്ടുള്ളത് എന്നും ദുര്‍ഗ വ്യക്തമാക്കുന്നുണ്ട്.\nrape murder jammu kashmir artist sangh parivar interview പീഡനം ബലാത്സംഗം കൊലപാതകം ജമ്മു കശ്മീര് ചിത്രം സംഘപരിവാര് അഭിമുഖം\nI Will not apologise, Sangh Parivar should seek apology from me- Artist Durga Malathi Interview


അല്മായശബ്ദം: പ്രതികരണശേഷി നഷ്ടപ്പെട്ട ഒരു ജനത്തിനായി, വീണ്ടും..... ഒരിക്കല്‍ക്കൂടി\nപ്രതികരണശേഷി നഷ്ടപ്പെട്ട ഒരു ജനത്തിനായി, വീണ്ടും..... ഒരിക്കല്‍ക്കൂടി\nഅതിരമ്പുഴ പള്ളിയുടെ ബഹുമാന്യനായ കോട്ടയിലച്ചന്, ചെറിയ പള്ളിയിലും, സെന്റ് മേരീസ് ഗേള്‍സ് ഹൈസ്‌കൂളിലും നടന്ന മോഷണശ്രമങ്ങള്‍ക്ക് എതിരെ ചന്തചുറ്റി ഒരു പ്രകടനം നയിക്കുകയുണ്ടായി. ചെറിയ പള്ളിയുടെ നേര്‍ച്ചപ്പെട്ടിയില് നിന്നും ഒന്നും കിട്ടാതെ വന്നതുകൊണ്ടാവാം, ഗേള്‍സ് ഹൈസ്‌കൂളില് പ്രവേശിച്ചത്. യാതൊന്നും നഷ്ടപ്പെട്ടിട്ടില്ലാത്ത സ്ഥിതിക്ക്, ഈ അപഹരണശ്രമം ചെറിയ നാണയത്തുട്ടുകള്‍ക്കുവേണ്ടി മാത്രമായിരുന്നു എന്നാണ് മനസ്സിലാവുന്നത്. നമ്മുടെ പള്ളിയും പരിസരവും ക്യാമറാനിരീക്ഷണത്തിലായിട്ടുപോലും ഇങ്ങനെ സംഭവിക്കുന്നതില് എന്തോ പന്തികേടില്ലേ?\nതീര്‍ത്തും നിസ്സാരനായ ഒരു കാല്‍ക്കള്ളന് മോഷ്ടാവിനെതിരെ ഇടവകാംഗങ്ങളെ അണിനിരത്തിയ വികാരിയച്ചന്റെ നടപടിയില് ഒട്ടുംതന്നെ ആത്മാര്‍ത്ഥതയില്ല എന്നതല്ലേ സത്യം. നേര്‍ച്ചപ്പെട്ടികളില് നിന്നും മോഷണം പല പള്ളികളില് നടക്കാറുണ്ടെങ്കിലും ഭൂരിപക്ഷം വികാരിമാരും ഇതൊന്നും ഗൗരവമായി എടുക്കാറില്ല. ഈ അടുത്തകാലത്ത് ചങ്ങനാശ്ശേരിയിലെ ഒരു പള്ളിയില് ഓസ്തികള് വലിച്ചെറിയുകയും മദബഹാ വികൃതമാക്കുകയും ചെയ്തിരുന്നു. പക്ഷേ ആ പള്ളി വികാരി പൊതുജനപ്രക്ഷോഭവും പ്രകടനവും നടത്തുന്നതില് നിന്നും വിശ്വാസികളെ പിന്‍തിരിപ്പിക്കുകയാണുണ്ടായത്. അതിരമ്പുഴ ഇടവകയില് നടന്ന എത്രയെത്ര കിരാതവാഴ്ചകളില്, എത്രയെത്ര തിന്മ പ്രവൃത്തികളില് നമ്മുടെ വികാരിയച്ചന് പ്രതിഷേധത്തിന്റെ ശബ്ദമുയര്‍ത്തേണ്ടിരുന്നു, വിശ്വാസികളെ ഉണര്‍ത്തേണ്ടിയിരുന്നു, യോഗം ഉദ്ഘാടനം ചെയ്യാന് കാല്‍ക്കള്ളന് പിടുത്തത്തില് അഗ്രഗണ്യനായ പെരിയ ബഹു. മാണിയച്ചനെ പ്രതീക്ഷിച്ചിരുന്നുവെങ്കിലും, അദ്ദേഹത്തിന്റെ കാലത്തെ അസംഖ്യം കൈക്കാരന്മാരുടെ സാന്നിദ്ധ്യം ആ കുറവ് ഇല്ലാതാക്കി.\nമാണിയച്ചന്റെ നേതൃത്വത്തിലുള്ള ഒരു ഗൂഡസംഘത്തിന്റെ കുത്സിത ശ്രമത്തിന്റെ ഭാഗമായാണ് കൃഷിഭവന് തകര്‍ക്കപ്പെട്ടത് എന്നാണ് ഇന്നും നാട്ടുകാരും വിശ്വാസികളും വിശ്വസിക്കുന്നത്. നേഴ്‌സറി കുട്ടികളുടെ പാഠ്യപുസ്തകങ്ങളും പഠനോപകരണങ്ങളും കെട്ടിടം തകര്‍ന്നപ്പോള് നശിപ്പിക്കപ്പെട്ടു. ഇപ്പോഴത്തെ വികാരിയുടെ ശ്രമഫലമായി പള്ളിക്കെതിരെ കൊടുത്തിരുന്ന കേസും പിന്‍വലിക്കപ്പെട്ടു. പക്ഷേ, പള്ളിമുതലിന്റെ സംരക്ഷകരെന്ന നിലയില് മാണിയച്ചനും ആ കാലത്തെ കൈക്കാരന്മാര്‍ക്കും അവര് പള്ളിക്കുണ്ടാക്കിയ നഷ്ടത്തില് നിന്നും ഒഴിഞ്ഞുമാറാനാവില്ല. പക്ഷേ ഈ പൗശാചികവും, നിന്ദ്യവുമായ പ്രവൃത്തിക്കെതിരെയോ, ഇതിനു ചുക്കാന് പിടിച്ചവര്‍ക്കെതിരെയോ, അതിരമ്പുഴയിലെ നല്ലവരായ ഇടവകജനം പ്രതിഷേധിക്കുകയോ, റാലി സംഘടിപ്പിക്കുകയോ ചെയ്തില്ലെന്നു മാത്രമല്ല, സ്വയം കണ്ണടച്ചിരുട്ടാക്കുകയും മനസ്സില് നിന്നുപോലും ഈ പൈശിചികത മായിച്ചു കളയുകയും ചെയ്തു.\nഅതിരമ്പുഴയില് നടന്ന മറ്റൊരു നശിപ്പിക്കലിനെപ്പറ്റി, ഇടവക ജനങ്ങളില് പലരും അറിഞ്ഞിട്ടുണ്ടാവില്ല. കുറച്ചു മാസങ്ങള്‍ക്കു മുമ്പ് സെന്റ് അലോഷ്യസ് ഹൈസ്‌കൂളില് കള്ളന് കയറി മേശകളും കസേരകളും, ബ്ലാക്ക് ബോര്‍ഡുകളും സീലിംഗ് ഫാനുകളും നശിപ്പിക്കുകയും സ്‌കൂളിന് വലിയ സാമ്പത്തിക നഷ്ടം വരുത്തുകയും ചെയ്തു. വികാരിയച്ചന് ഈവിവരം പള്ളിയില്‍വിളിച്ചുപറയുകയോ പോലീസില് പരാതിപ്പെടുകയോ ചെയ്തില്ല.\nതിരഞ്ഞെടുക്കപ്പെട്ട ഓഡിറ്റര്‍മാരുടെ നിയമനം റദ്ദാക്കുകവഴി പള്ളിയുടെ കോടിക്കണക്കിനു പണം തിരിമറി നടത്തിയിട്ടുണ്ടെന്ന്, വികാരിയച്ചനും മാണിയച്ചനും ആര്‍ച്ച് ബിഷപ്പും സമ്മതിച്ചുകഴിഞ്ഞു. ആര്‍ച്ച് ബിഷപ്പിന്റെ ഈ നിയമന റദ്ദാക്കല് സിവില് നിയമങ്ങള്‍ക്കും കാനന് നിയമത്തിനുതന്നെയും എതിരാണെന്നറിയാമായിട്ടും, അതിരമ്പുഴയിലെ ശക്തരായ വിശ്വാസസമൂഹം, അവരുടെ അവകാശങ്ങളിന്മേലുള്ള പുരോഹിതരുടെ ഈ നഗ്നമായ കടന്നുകയറ്റം കാണാന് കൂട്ടാക്കുകയോ സത്യത്തിനായി നിലകൊള്ളുകയോ, റാലികള് സംഘടിപ്പിക്കുകയോ ശക്തമായി പ്രതിഷേധിക്കുകയോ ചെയ്യാതെ നിശബ്ദരായി അവരുടെ സഹനശക്തി തെളിയിച്ചിരിക്കുന്നു.\nമാണിയച്ചന് നശിപ്പിച്ച നടപ്പുവഴി പുന:സ്ഥാപിക്കാന് പൊതുയോഗം കഴിഞ്ഞ നവംബറില് തീരുമാനിച്ചിരുന്നു. പക്ഷേ ഇന്നും ആ തീരുമാനം ഒരു മരീചികയായി അവശേഷിക്കുന്നു. നടപ്പുവഴിയും സ്റ്റേഡിയത്തിനു കിട്ടാനുള്ള 22.5 ലക്ഷം ഗ്രാന്റുമായി അഭേദ്യബന്ധമുണ്ടെന്നാണ് വികാരിയച്ചന് പറയുന്നത്. സത്യസന്ധമായ ഒരു കണക്കും കാണിക്കാനില്ലാത്തതുകൊണ്ട് പള്ളിതന്നെ ഈ തുക ഉപേക്ഷിച്ചു എന്നറിയാമായിട്ടും ആ വഴിയുടെ ഉപഭോക്താക്കള്‍ക്കുപോലും ഈ നീണ്ടു നീണ്ടുപോകുന്ന ദുഷ്‌ചെയ്തികള്‍ക്കെതിരെ പ്രതികരിക്കാനോ ശക്തമായ തീരുമാനമെടുക്കാനോ അപലപിക്കാനോ തുനിഞ്ഞിട്ടില്ല.\nഞങ്ങളുടെ ശ്രമഫലമായി പാര്‍ക്ക് ചെയ്യുന്നതിനായി സ്റ്റേഡിയം കുറച്ചുനാളത്തേക്ക് തുറക്കുകയുണ്ടായെങ്കിലും ഏതോ നിസ്സാര കാരണം പറഞ്ഞ് വിശ്വാസികള്‍ക്ക് പാര്‍ക്കിംഗ് വീണ്ടും നിഷേധിച്ചു. നമ്മുടെ സ്റ്റേഡിയം കണ്‍വന്‍ഷനുകളും, എക്‌സിബിഷനുകളും, ഫെസ്റ്റുകളും നടത്തുന്നതിന് കുഴിക്കാം. അവിടെ ഉണക്കമീന് വരെ വില്‍ക്കാം. പക്ഷേ, വിശ്വാസികളുടെ കാറുകള് പാര്‍ക്ക് ചെയ്താല് അത് നശിച്ചുപോകും!! വിശ്വാസികളുടെ സ്വന്തമായ സ്റ്റേഡിയം മുന് വികാരിയുടെ നിര്‍ദ്ദേശപ്രകാരം, അവര്‍ക്ക് നിഷേധിച്ചെങ്കിലും നമ്മുടെ വികാരിയച്ചന്റെ ഈ പ്രവൃത്തിയെ നിശിതമായി വിമര്‍ശിക്കണമെന്ന് ഇതുവരെ വിശ്വാസ സമൂഹത്തിന് തോന്നിയിട്ടില്ല.\nപള്ളിക്കണക്കുകളിലെ ഭൂരിപക്ഷം തിരിമറികളും അപ്രധാനമെന്ന് കരുതിയാല് പോലും നമ്മള് കൊടുക്കുന്ന നേര്‍ച്ചപ്പണത്തിന് പ്രാധാന്യം കൊടുത്തേ മതിയാവൂ. നേര്‍ച്ചപ്പണം പൂര്‍ണ്ണമായും ജീവകാരുണ്യപ്രവര്‍ത്തനത്തിനാണ് വിനിയോഗിക്കേണ്ടത്. വെറും 73000 രൂപയില് ജീവകാരുണ്യപ്രവര്‍ത്തനങ്ങള് ഒതുക്കിയ നമ്മുടെ വികാരിയച്ചന്റെ ധാര്‍മ്മികതയെ ചോദ്യം ചെയ്യുവാനോ, കൈക്കാരന്മാരെ ശാസിക്കുവാനോ, നമ്മള് ഇനിയും തീരുമാനിക്കേണ്ടിയിരിക്കുന്നു.\nപണമാണ് ദൈവരാജ്യത്തിന്റെ പ്രതീകം എന്നാണ് വികാരിയച്ചന്റെ വാക്കുകളും പ്രവൃത്തികളും സൂചിപ്പിക്കുന്നത്. ചാപ്പലും സ്‌കൂളുകളും പുനരുദ്ധരിക്കുവാനുള്ള പണം കണ്ടെത്താനുള്ള ശ്രമത്തിലാണദ്ദേഹം. നമ്മള് ഈയിടെ നടത്തിയ മോചനയാത്രയുടെ ലക്ഷ്യം തന്നെ, സാമ്പത്തിക പരാധീനതയിലായ ഒരു സമൂഹത്തിന്റെ പ്രശ്‌നങ്ങള് ഭരണതലത്തില് എത്തിക്കുക എന്നതായിരുന്നു. അതിരമ്പുഴ പള്ളി താങ്ങാനാവാത്ത കടക്കെണിയിലാണ്. മൂന്നു വര്‍ഷംമുമ്പുമാത്രം നവീകരിച്ച ഒരു ചാപ്പല് വീണ്ടും നവീകരിക്കേണ്ടതില്ല. സാമ്പത്തിക ഭദ്രത കൈവരിക്കുന്നതുവരെം ഇവിടെ ഒരു നിര്‍മ്മാണപ്രവര്‍ത്തനങ്ങളും നടത്താന് അനുവദിച്ചുകൂടാ. വിവേകം തൊട്ടുതീണ്ടിയിട്ടില്ലാത്ത വികാരിയുടെ ഇത്തരം ചിന്തകള്‍ക്ക് വിരാമമിടാന് നട്ടെല്ലു വളഞ്ഞ നമ്മുടെ സമൂഹത്തിന് ഇതുവരെ കഴിഞ്ഞിട്ടില്ല.\nസ്‌കൂളുകള് പള്ളിയുടെ തന്നേ സ്വത്തായതിനാല് അതിന്റെ സംരക്ഷണവും പള്ളിയില് നിക്ഷിപ്തമാണ്. പള്ളിയുടെ ഈ വര്‍ഷത്തെ ബഡ്ജറ്റില് അതിനുള്ള തുക നീക്കിവച്ചിട്ടുമുണ്ട്.നമ്മുടെ സ്‌കൂളുകളിലെ അദ്ധ്യാപകരും അനധ്യാപകരും ആദരിക്കപ്പെടേണ്ടവരാണ്. ഭീഷണിപ്പെടുത്തിയും പ്രലോഭിപ്പിച്ചും അവരെ ബുദ്ധിമുട്ടനുഭവിക്കുന്ന ഒരു സമൂഹത്തിലേയ്ക്ക് പിരിവെന്ന പള്ളിയുടെ ഭിക്ഷാപാത്രവുമായി അയയ്ക്കുമ്പോള് നാം അവരെ നിന്ദിക്കുകയാണ് ചെയ്യുന്നത്. സെന്‍സസ് കണക്കനുസരിച്ച് ഏറ്റവും കുറവ് തെണ്ടികള് കേരളത്തിലാണ് . സീറോമലബാര്‍സഭയുടെ ഇരക്കലുകളും തെണ്ടലും, പിച്ചപിരിക്കലും സെന്‍സസ് കണക്കില് ഉള്‍പ്പെടുത്തിയിട്ടുണ്ടാവില്ല. ഉത്തരേന്ത്യയില് മിഷന് പ്രവര്‍ത്തനങ്ങളാണ് തന്റെ ലക്ഷ്യമെന്ന് സിറിയക് അച്ചന് പലപ്രാവശ്യം സൂചിപ്പിച്ചിട്ടുണ്ട്. സാമ്പത്തിക ഞെരുക്കം അനുഭവിക്കുന്ന ഒരു ജനതയുടെ ഇടയിലേക്ക് പിച്ചപ്പാത്രവുമായി നടത്തുന്ന ഈ പുതിയ 'മിഷനെ'തിരെ വിശ്വാസസമൂഹം ഇനിയും ചാട്ടവാറെടുത്തിട്ടില്ല.\nവികാരി, തന്റെ കപടത നിറഞ്ഞ സ്‌നേഹത്തിന്‍രെയും സാന്ത്വനത്തിന്റെയും, മനുഷ്യത്വത്തിന്റെയും തിരുവസ്ത്രം അഴിച്ചുമാറ്റി, മാണിയച്ചന് ഉപേക്ഷിച്ചുപോയ തിന്മയുടെ മേലങ്കി അണിഞ്ഞുകഴിഞ്ഞു. അല്ലെങ്കില് അമ്മ മരിച്ച വിവരം അറിയിക്കുവാന് വന്ന വിശ്വാസിയോട്, 'കൊച്ചച്ചനോട് ചെന്ന് പറയു' എന്ന് പറയുമോ? ആ അമ്മയുടെ വിയോഗത്തില് വിഷമം പ്രകടിപ്പിച്ചില്ല. മകന്റെ വേദനയില് ആശ്വസിപ്പിച്ചില്ല, നഷ്ടത്തില് സാന്ത്വനം നല്‍കിയില്ല - അധ്യാത്മികയുടെ ലോകത്തുനിന്നും പൂര്‍ണ്ണമായ ഒരു വിടവാങ്ങല്. അതിരമ്പുഴയുടെ വികസന പ്രവര്‍ത്തനങ്ങള് പഞ്ചായത്തില് നിക്ഷിപ്തമാണെന്ന് അറിയാമായിട്ടും, അത്തരം ചടങ്ങുകളില് വികാരി അധ്യക്ഷം വഹിക്കുന്നത് മതേതരത്വത്തിനു വെല്ലുവിളിയാണ്. മുന്‍കൂട്ടി സമയം നിശ്ചയിച്ചു മാത്രം വിശ്വാസികളെ കാണുന്ന വികാരിക്ക് ആധ്യാത്മികം ഒഴികെ മറ്റെന്തിനും സമയമുണ്ട്. ആത്മീയത വഴിവക്കില് ഉപേക്ഷിച്ച് പണത്തിനും പ്രശക്തിക്കുംവേണ്ടിയുള്ള പ്രയാണം അദ്ദേഹം ആരംഭിച്ചു കഴിഞ്ഞു. പുറംപോക്കിലായ മാണിയച്ചന്റെ കാലത്തെ തിന്മകള് വീണ്ടും അകത്തളങ്ങളില് പ്രവേശിച്ച് വികാരിയച്ചനിലെ എല്ലാ നന്മകളും നഷ്ടപ്പെടുത്തി. പള്ളിയുടെ ചുറ്റുപാടും നടക്കുന്ന പ്രവര്‍ത്തനങ്ങള് കണ്ടാല് 'സാത്താന് ദൈവത്തിന്റെ ആലയത്തില് പ്രവേശിച്ചു' എന്നു മനസ്സിലാകും. സ്‌നേഹത്തിന്റെയും സ്വാന്തനത്തിന്റെയും, കരുണയുടെയും കൊടുമുടികളിലൂടെയല്ലാതെ ഒരു വിശാസസമൂഹവും ഉണ്ടാകില്ല എന്ന സത്യം ഇടവകജനം ഇനിയും വികാരിയച്ചനെ പഠിപ്പിക്കേണ്ടിയിരിക്കുന്നു.\nതീഷ്ണമായ ആത്മീയതയുള്ള ഒരു സമൂഹത്തിനുമാത്രമേ ജനനന്മ ലക്ഷ്യമാക്കി പ്രവര്‍ത്തിക്കാനാകൂ. അതിരമ്പുഴയിലെ ഇടവകജനം അവരുടെ ആത്മീയതയെല്ലാം കൈവിട്ട് എന്തെങ്കിലും വികാരമോ വിവേകമോ ഇല്ലാത്തവരായി തീര്‍ന്നിരിക്കുന്നു. എല്ലാം നഷ്ടപ്പെട്ട് മരണാസന്നരായ അവരില് ഉല്‍കൃഷ്ടങ്ങളായ വാക്കുകളില്ല, തിന്മയുടെ പ്രതീകങ്ങളായ പൗരോഹിത്യത്തിനെതിരെയുള്ള ചിന്തകളില്ല , കാപട്യങ്ങള്‍ക്കെതിരെ ഒരവസാന അങ്കത്തിനു ശക്തിയില്ല, വരുംതലമുറ ഇന്നത്തെ നമ്മുടെ നിശബ്ദതയെ ചോദ്യം ചെയ്യും എന്ന് മനസ്സിലാക്കാതെ, ഒന്നുറക്കെ ശബ്ദിക്കാന്‍പോലും കഴിയാത്തവരായി .....\nഫ്രാന്‍സിസ് പാപ്പയുടെ വാക്കുകളില് ളോഹയും ശിരോവസ്ത്രവുമില്ലാത്ത, സിനിമ കാണുന്ന, പാട്ടുകേള്‍ക്കുന്ന, നൈറ്റ് ഡര്‍ഫ് ചെയ്യുന്ന, നന്നായി പ്രാര്‍ത്ഥിക്കുന്ന, 21-ാം നൂറ്റാണ്ടിനു ചേര്‍ന്ന ആത്മീയതയുള്ള, ദരിദ്രരെ സഹായിക്കുന്ന ദിവ്യകാരുണ്യത്തെ സ്‌നേഹിക്കുന്ന, മറ്റുള്ളവരെ പരിഗണിക്കുന്ന, ക്ഷമിക്കുന്ന, നൃത്തം ചെയ്യുന്ന, കൂട്ടുകൂടുന്ന, സന്തുഷ്ടരായ, ലോകത്തിന്റെ നന്മകളെ ആസ്വദിക്കാനറിയുന്ന വിശുദ്ധരെയാണ് നമുക്കാവശ്യം.


ഉപ്പളയില് തെരുവ് നായകളുടെ വിളയാട്ടം; കൂട് തകര്‍ത്ത് ഒമ്പത് ആടുകളെ കടിച്ചുകൊന്നു – Utharadesam\nഉപ്പള: ഉപ്പളയില് തെരുവ് നായകളുടെ വിളയാട്ടം. കൂട് തകര്‍ത്ത് ഒമ്പത് ആടുകളെ കടിച്ചുകൊന്നു. കൊടിബയല് കരൂര് സ്വദേശിനി അവ്വമ്മ വളര്‍ത്തുന്ന ഒമ്പത് ആടുകളെയാണ് പത്തോളം വരുന്ന തെരുവ് നായക്കൂട്ടം കൂട് തകര്‍ത്ത് കൊന്നൊടുക്കിയത്. 40 വര്‍ഷത്തോളമായി അവ്വമ്മ ആട് വളര്‍ത്തിവരികയാണ്. പല പ്രാവശ്യം നായക്കൂട്ടം അക്രമിക്കാന് എത്തിയിരുന്നുവെങ്കിലും ഇതാദ്യമായാണ് ആടുകളെ കൂട്ടത്തോടെ കൊന്നൊടുക്കിയത്.\nഒരു മാസം മുമ്പ് സമീപത്തെ അബ്ദുല് അസീസിന്റെ മൂന്ന് ആടുകളെ കടിച്ചുകൊന്നിരുന്നു. ഉപ്പളയില് ദേശീയപാതയോരത്ത് ഉപേക്ഷിക്കുന്ന മാലിന്യം ഭക്ഷിക്കാന് എത്തുന്ന നായക്കൂട്ടം കുട്ടികളെയടക്കം കടിച്ചുപരിക്കേല്‍പ്പിച്ചിരുന്നു. ഇതേ തുടര്‍ന്ന് പുറത്തിറങ്ങാന് പറ്റാത്ത അവസ്ഥയാണുള്ളത്. ഇതുസംബന്ധിച്ച് മംഗല്‍പാടി പഞ്ചായത്ത് അധികൃതര്‍ക്ക് പരാതി നല്‍കിയെങ്കിലും യാതൊരു നടപടിയുമുണ്ടായില്ലെന്ന് നാട്ടുകാര് പറയുന്നു.\nഫാബ്രിക്കേഷന് ജീവനക്കാരന് ഹൃദയാഘാതം മൂലം മരിച്ചു\nസംസ്ഥാനത്ത് 25,010 പേര്‍ക്ക് കൂടി കോവിഡ്; കാസര്‍കോട് 364\nകൊടിയമ്മയില് മള്‍ട്ടി പര്‍പ്പസ് ഇന്‍ഡോര് സ്റ്റേഡിയം: എം.എല്.എയുടെ നേതൃത്വത്തില് പദ്ധതി പ്രദേശം സന്ദര്‍ശിച്ചു


മോദിയെ കണ്ടപ്പോള് മുഖ്യമന്ത്രി കവാത്ത് മറന്നു ; പൗരത്വനിയമം നടപ്പാക്കില്ല : രമേശ് ചെന്നിത്തല – Jaihind TV\nമോദിയെ കണ്ടപ്പോള് മുഖ്യമന്ത്രി കവാത്ത് മറന്നു ; പൗരത്വനിയമം നടപ്പാക്കില്ല : രമേശ് ചെന്നിത്തല\nകോട്ടയം : പ്രധാനമന്ത്രിയെ കണ്ടപ്പോള് മുഖ്യമന്ത്രി കവാത്ത് മറന്നെന്ന് പ്രതിപക്ഷ നേതാവ് രമേശ് ചെന്നിത്തല. ബിപിസിഎൽ സ്വകാര്യവത്കരണത്തെക്കുറിച്ച് മുഖ്യമന്ത്രി നടത്തിയത് പരോക്ഷ വിമര്‍ശനം മാത്രമാണ്. ശക്തമായ പ്രതിഷേധം നടത്താന് മുഖ്യമന്ത്രിക്ക് കഴിഞ്ഞില്ലെന്നും അദ്ദേഹം ആരോപിച്ചു.\nഇംഗ്ലീഷില് പ്രസംഗം തുടങ്ങിയ മുഖ്യമന്ത്രി ബി.പി.സി.എല്ലിന്‍റെ സ്വകാര്യവത്കരണത്തെ കുറിച്ച് മലയാളത്തില് പറഞ്ഞു. ഇത് പ്രധാനമന്ത്രിക്ക് മനസ്സിലാകാതിരിക്കാനാണെന്നും ചെന്നിത്തല പറഞ്ഞു. വിൽക്കാൻ പോകുന്ന സ്‌ഥാപനത്തിന് വികസനം നടത്തിയാൽ ഗുണം വാങ്ങുന്ന സ്വകാര്യ കമ്പനിക്കാണ്. സ്വകാര്യ കുത്തകകളെ സഹായിക്കാനാണ് ഇപ്പോഴത്തെ വികസനം. വിൽക്കാനുള്ള നീക്കത്തിനെതിരെ പ്രതിഷേധം മുഖ്യമന്ത്രി നടത്തണമായിരുന്നു. പക്ഷേ അതിനുള്ള ധൈര്യം മുഖ്യമന്ത്രിക്ക് ഇല്ലെന്നും അദ്ദേഹം വിമർശിച്ചു.\nയുഡിഎഫ് അധികാരത്തില് വന്നാല് കേരളത്തില് പൗരത്വബില് നടപ്പാക്കില്ല. പൗരത്വബില്ലിനെതിരായ കേസുകള് പിന്‍വലിക്കണം. നാമജപഘോഷയാത്ര അടക്കം ശബരിമലയുമായി ബന്ധപ്പെട്ട് നടന്ന സമാധാനപരമായ സമരങ്ങളിലെ കേസുകളും പിൻവലിക്കണമെന്നും രമേശ് ചെന്നിത്തല ആവശ്യപ്പെട്ടു. യുഡിഎഫ് അധികാരത്തില് വന്നാല് രണ്ട് സമരത്തിലേയും കേസുകള് പിന്‍വലിക്കും. പി.എസ്.സി. റാങ്ക് ലിസ്റ്റ് കാലാവധി നീട്ടണമെന്നും അദ്ദേഹം ആവശ്യപ്പെട്ടു.\nമുഖ്യമന്ത്രി പിണറായി വിജയന് പിഎസ്‌സി റാങ്ക് ഹോള്‍ഡേഴസുമായി ചര്‍ച്ചയ്ക്ക് തയ്യാറാകണമെന്നും പ്രതിപക്ഷനേതാവ് ആവശ്യപ്പെട്ടു. നാട്ടില് നടക്കുന്ന പിന്‍വാതില് നിയമനങ്ങളെല്ലാം സ്ഥിരപ്പെടുത്താന് വേണ്ടിയാണ് താന് മുഖ്യമന്ത്രിയായത് എന്ന നിലയിലാണ് അദ്ദേഹം പ്രവര്‍ത്തിക്കുന്നത്. പ്രത്യേക മന്ത്രിസഭായോഗം ചേര്‍ന്നത് പിന്‍വാതില് നിയമനം നടത്തിയവരെ സ്ഥിരപ്പെടുത്താനാണെന്നും അദ്ദേഹം ആരോപിച്ചു.\nഇത് റാങ്ക് ലിസ്റ്റിലുളള തൊഴില്‍രഹിതരോടുളള വെല്ലുവിളിയാണ്. ജനങ്ങളുടെ പ്രശ്‌നങ്ങള് ഉള്‍ക്കൊളളുന്ന ഫയലുകള് കുന്നുകൂടി കിടക്കുമ്പോഴാണ് പാര്‍ട്ടിക്കാരേയും വേണ്ടപ്പെട്ടവരേയും കൂട്ടമായി സ്ഥിരപ്പെടുത്താനുളള ഫയലുകള് ശരവേഗത്തില് നീങ്ങിയത്. ഇതിനായി ശനിയും ഞായറും സെക്രട്ടറിയേറ്റ് പ്രവര്‍ത്തിച്ചുവെന്നും അദ്ദേഹം ആരോപിച്ചു.


സൗരയൂഥത്തിന് പുറത്ത് കല്ലുപോലൊരു ഗ്രഹം കണ്ടെത്തി – LUCA\n[author title=”നവനീത് കൃഷ്ണൻ എസ്.” image=”https://luca.co.in/wp-content/uploads/2018/12/Untitled.jpg”]ശാസ്ത്രലേഖകൻ[/author]\nLHS 3844b എന്ന ഗ്രഹത്തിന്റെ ചിത്രകാരഭാവന. കടപ്പാട്: NASA/JPL-Caltech/R. Hurt (IPAC)\n[dropcap]സൗ[/dropcap]രയൂഥത്തിനു പുറത്ത് ഇത്ര കൃത്യതയോടെ ഒരു ഗ്രഹത്തിന്റെ വിവരം അങ്ങനെ ലഭിക്കാറില്ല. പക്ഷേ നാസയുടെ സ്പിറ്റ്സര് ടെലിസ്കോപ്പ് ഉപയോഗിച്ചു നടത്തിയ ഒരു നിരീക്ഷണത്തില് ഒരു സൗരേതരഗ്രഹത്തിന്റെ അവസ്ഥ ഏതാണ്ട് കൃത്യമായി അറിയാന് കഴിഞ്ഞു. നേച്ചര് ജേണലില് ഇന്നലെ (2019 ആഗസ്റ്റ് 18) പ്രസിദ്ധീകരിച്ച ലേഖനത്തിലാണ് ഈ കൗതുകകരമായ കണ്ടെത്തലുള്ളത്. സൗരയൂഥത്തിനു പുറത്ത് നാം അനേകമനേകം ഗ്രഹങ്ങള് കണ്ടെത്തിയിട്ടുണ്ട്. നാലായിരിത്തിലും അധികം ഗ്രഹങ്ങള്. കണ്ടെത്താന് ഇനിയും കിടക്കുന്നുണ്ട് കോടിക്കണക്കിന്. അവിടങ്ങളിലേക്കാണ് നാം പുതിയ പുതിയ ടെലിസ്കോപ്പുകളുടെയും ഉപകരണങ്ങളുടെയും സഹായത്തോടെ നിരന്തരം ലക്ഷ്യമിടുന്നത്..\nനാസയുടെ തന്നെ TESS എന്ന ദൗത്യം (ട്രാന്‍സിറ്റിങ് എക്സോപ്ലാനറ്റ് സര്‍വേ സാറ്റലൈറ്റ് –Transiting Exoplanet Survey Satellite) 2018 ലാണ് മേല്‍സൂചിപ്പിച്ച ഗ്രഹത്തെ കണ്ടെത്തുന്നത്. LHS3844b എന്ന പേരും നല്‍കി. 48.6 പ്രകാശവര്‍ഷം അകലെ LHS3844 എന്നൊരു നക്ഷത്രത്തെ ചുറ്റിക്കറങ്ങുന്ന ഒരു ഗ്രഹം! ഒരു തണുത്ത നക്ഷത്രമാണത്. തണുപ്പെന്നു പറഞ്ഞാല് മറ്റു നക്ഷത്രങ്ങളെ അപേക്ഷിച്ച് അല്പം ചൂട് കുറവാണ് എന്നു മാത്രം. അതിനു ചുറ്റുമാണ് നമ്മുടെ ഈ ഗ്രഹം പരിക്രമണം ചെയ്യുന്നത്.\nട്രാന്‍സിറ്റിങ് എക്സോപ്ലാനറ്റ് സര്‍വേ സാറ്റലൈറ്റ് | കടപ്പാട് : nature.com\nനക്ഷത്രത്തിനു മുന്നിലൂടെ ഗ്രഹം കടന്നുപോകുമ്പോള് നക്ഷത്രത്തില്‍നിന്നും നമ്മുടെ കണ്ണിലെത്തുന്ന പ്രകാശത്തിന് നേരിയ ഒരു കുറവു വരും. സൂര്യഗ്രഹണസമയത്ത് സൂര്യപ്രകാശത്തിന്റെ അളവില് കുറവ് സംഭവിക്കില്ലേ, അതുപോലെ. പക്ഷേ ഇവിടെയുള്ള തമാശ എന്തെന്നാല് സൂര്യഗ്രഹണവുമായി ഒട്ടുമേ താരതമ്യപ്പെടുത്താനാവാത്ത കുറവേ പ്രകാശത്തിലുണ്ടാവൂ. ലക്ഷത്തിലൊരു അംശമോ മറ്റോ. പക്ഷേ ഈ കുറവ് കണ്ടെത്താന് കഴിയുന്ന തരത്തിലുള്ള ടെലിസ്കോപ്പാണ് TESS. കൃത്യമായ ഇടവേളകളില് ഇങ്ങനെ ഒരു നക്ഷത്രത്തില്‍നിന്നുള്ള പ്രകാശത്തിന്റെ അളവില് കുറവ് സംഭവിച്ചാല് ആ നക്ഷത്രത്തിനു ചുറ്റും എന്തോ കറങ്ങുന്നുണ്ട് എന്നാണര്‍ത്ഥം. അങ്ങനെയാണ് നാം ആ നക്ഷത്രത്തിനു ചുറ്റും ഒരു ഗ്രഹമുണ്ട് എന്ന നിഗമനത്തില് എത്തുന്നത്. പ്രകാശത്തിന്റെ അളവിലെ കുറവ് എത്രത്തോളം എന്ന് അളന്ന് ഗ്രഹത്തെക്കുറിച്ചുള്ള പ്രാഥമികമായ ധാരണയില് എത്തുകയും ചെയ്യും. അങ്ങനെ കണ്ടെത്തിയ ഒരു ഗ്രഹമായിരുന്നു LHS 3844b.\nനാസയുടെ സ്പിറ്റ്സർ ബഹിരാകാശ ദൂരദർശിനി | കടപ്പാട് : wikipedia\nഅതിനെ കണ്ടെത്തിയതോടെ ടെസ്സിന്റെ പണി കഴിഞ്ഞു. ടെസ്സ് പിന്നീട് മറ്റുള്ള ഗ്രഹങ്ങളെ തേടിപ്പോയി. പക്ഷേ നാസയുടെ സ്പിറ്റ്സര് ടെലിസ്കോപ്പിന്റെ (Spitzer Space Telescope) സഹായത്തോടെ ഈ ഗ്രഹത്തിന്റെ കൂടുതല് വിവരങ്ങള് തിരയാന് ശാസ്ത്രജ്ഞര് തയ്യാറായി. എന്തിനേറെ, ഈ ഗ്രഹത്തിന്റെ പ്രതലത്തില്‍നിന്നും വരുന്ന പ്രകാശത്തെ നിരീക്ഷിക്കാന് സ്പിറ്റ്സര് ടെലിസ്കോപ്പിനായി! അത്യപൂര്‍വ്വമായി മാത്രം കിട്ടുന്ന ഒരു ഭാഗ്യം! ഒരു ഗ്രഹത്തില്‍നിന്നുള്ള പ്രകാശത്തെ നിരീക്ഷിക്കുക എന്നാല് അതിന്റെ ഉപരിതലത്തെക്കുറിച്ചുള്ള നിരവധി വിവരങ്ങള് കണ്ടെത്തുക എന്നാണര്‍ത്ഥം. ഗ്രഹത്തിന്റെ കുറേ വിവരങ്ങളും പേറിയാകും ആ പ്രകാശം നമുക്കരികില് എത്തുക!\nമാതൃനക്ഷത്രത്തിനു ചുറ്റും കറങ്ങിവരാന് ഈ ഗ്രഹം എടുക്കുന്ന സമയം വെറും 11 മണിക്കൂറാണ്. പോരാത്തതിന് നക്ഷത്രവുമായി ടൈഡല് ലോക്കിലുമാണ് ഗ്രഹം. ഭൂമിയില് നിന്നും നോക്കിയാല് ചന്ദ്രന്റെ ഒരേ വശമല്ലേ കാണൂ. ഭൂമിയും ചന്ദ്രനും തമ്മില് ഒരു ടൈഡല്‍ലോക്കില് ആണ്. ചന്ദ്രന്റെ പരിക്രമണസമയവും സ്വയംഭ്രമണസമയവും ഒന്നാണ്.അതേ അവസ്ഥയാണ് നമ്മുടെ ഈ ഗ്രഹത്തിനും. ഗ്രഹത്തിന്റെ ഒരു വശം എല്ലായ്പ്പോഴും നക്ഷത്രത്തിന് അഭിമുഖമായിരിക്കും. അതായത് ,ഈ ഗ്രഹത്തിന്റെ ഒരു വശം സ്ഥിരമായി കൊടിയ ചൂടിലും മറുവശം സ്ഥിരമായി കൊടിയ തണുപ്പിലും ആണെന്നര്‍ത്ഥം! 1410ഡിഗ്രി സെല്‍ഷ്യസ് ആണത്രേ ചൂടുള്ള വശത്തെ താപനില!!! ഈ ചൂടാണ് യഥാര്‍ത്ഥത്തില് ഈ ഗ്രഹത്തെക്കുറിച്ചുള്ള കൂടുതല് വിവരം നമ്മിലെത്തിച്ചത്. ഇത്രയും ചൂടുള്ള ഏതു ഗ്രഹവും നിരന്തരം ഇന്‍ഫ്രാറെഡ് റേഡിയേഷന് പുറപ്പെടുവിക്കും. ഈ ഇന്‍ഫ്രാറെഡ് പ്രകാശമാണ് നമ്മുടെ സ്പിറ്റ്സര് ടെലിസ്കോപ്പ് നിരീക്ഷിച്ചത്. താരതമ്യേന തണുത്ത നക്ഷത്രത്തിനു ചുറ്റുമുള്ള കറക്കമായതിനാല് ഗ്രഹത്തിന്റെ പ്രകാശം ഗ്രഹനിരീക്ഷണത്തെ കാര്യമായി തടസ്സപ്പെടുത്തിയും ഇല്ല. അതോടെ ഗ്രഹത്തെക്കുറിച്ചുള്ള വിലപ്പെട്ട വിവരങ്ങളും നമുക്കരികിലെത്തി!\nഈ ഗ്രഹത്തിന് അന്തരീക്ഷമില്ല എന്ന നിഗമനത്തില് എത്തിയത് എങ്ങനെയാണ് എന്നറിയേണ്ടേ? അന്തരീക്ഷമുള്ള ഒരു ഗ്രഹമായിരുന്നെങ്കില് ഗ്രഹത്തിന്റെ ഇരുവശത്തുമുള്ള താപവ്യതിയാനം കാരണം നിരന്തരം കാറ്റുവീശിയേനെ. അങ്ങനെ വീശുന്ന ചൂടുകാറ്റുമൂലം ഗ്രഹത്തിന്റെ മറുവശം കുറെയൊക്കെ ചൂടുപിടിച്ചേനെ. പക്ഷേ അങ്ങനെയൊരു സാധ്യത നിരീക്ഷണത്തില് കണ്ടില്ല. ഗ്രഹത്തിന്റെ മറുവശത്തുനിന്നും ചൂടിന്റെ ഒരു ലക്ഷണവും ഇല്ല. അതായത് ചൂടുള്ള വശത്തുനിന്നും ആ ചൂടിനെ മറുവശത്തെത്തിക്കാന് പറ്റിയ അന്തരീക്ഷം ആ ഗ്രഹത്തിന് ഇല്ല!\nനേച്ചര്‍ജേണലില് വന്ന ലേഖനം\nനാസ വെബ്സൈറ്റില് വന്ന വാര്‍ത്ത\nexoplanet, LHS3844b, Spitzer Space Telescope, TESS, Transiting Exoplanet Survey Satellite, സ്പിറ്റ്സര് ടെലിസ്കോപ്പ്


റൂട്ടർ അഡ്മിൻ ലോഗിൻ ഗൈഡ്\nക്രമീകരണവും പാസ്വേഡ് റീസെറ്റുചെയ്യുന്നത് കൂടെ റൂട്ടർ ലോഗിൻ വിവരങ്ങൾ\nഎങ്ങനെ ലോഗിൻ ചെയ്യാൻ 192.168.1.254 ഘട്ടം ഗൈഡ് പടിപടിയായി\nMay 14, 2019 കൊണ്ട് അഡ്മിൻ ഒരു അഭിപ്രായം ഇടൂ\nഎങ്ങനെ ലോഗിൻ ചെയ്യാൻ 192.168.1.254?: പാസ്വേഡ് റൂട്ടറിലും ക്രമീകരണം എങ്ങനെ പുന ഘട്ടം ഗൈഡ് ഒരു ഘട്ടം\nഅഡ്മിൻ പാനൽ ലോഗിൻ എങ്ങനെ ഗൈഡ് ഈ ഘട്ടം ൽ 192.168.1.254, ഓരോ ഘട്ടം മാർഗ്ഗരേഖകൾ നോക്കുക ചെയ്യും.\nഐപി വിലാസം എന്താണ് 192.168.1.254?\n192.168.1.254 നെറ്റ്വർക്കിൽ സ്വയം കൃത്യമായി വേണ്ടി ചില മോഡലുകൾ റൂട്ടറുകൾ ഉപയോഗിക്കുന്ന ഒരു IP വിലാസം. 192.168.1.254 വിലാസങ്ങൾ ഒന്നാണ് “സ്വകാര്യ നെറ്റ്വർക്ക് 16-ബിറ്റ് ബ്ലോക്ക് വിലാസം സ്പേസ്” മാത്രം സ്വകാര്യ നെറ്റ്വർക്കുകൾ തന്നെ ഉപയോഗിക്കാൻ കഴിയും.\nഈ ഐപി വിലാസം ഈ സ്ഥലം അടങ്ങിയിരിക്കുന്നു 65,536 ഏത് ചെറിയ വീട് നെറ്റ് മതി തെളിയിച്ചു വിലാസങ്ങൾ. താരതമ്യേനെ, ഒരു വീടോ ചെറിയ വ്യവസായ ഈ വെറും ഉപസെറ്റ് ഉപയോഗിക്കാനും ഏറ്റവും റൂട്ടറുകൾ ശ്രേണി നിക്ഷിപ്തമാണ് 192.168.1.0 – 192.168.1.255 അവരുടെ നെറ്റ്വർക്ക് വേണ്ടി.\n192.168.1.254 IANA നിന്ന് ചുരുങ്ങി പരിധി വരുന്നത് ഒരു സ്വകാര്യ ഐപി വിലാസം(ഇന്റർനെറ്റ് അസൈൻഡ് നമ്പർ അതോറിറ്റി) പ്രത്യേക ആവശ്യങ്ങൾക്കായി. നിങ്ങൾ ഒരു മോഡം അല്ലെങ്കിൽ റൂട്ടർ വാങ്ങുമ്പോൾ, നിങ്ങളുടെ റൂട്ടർ ക്രമീകരണങ്ങളിൽ മാറ്റങ്ങൾ വരുത്താൻ സഹായിക്കുന്ന റൂട്ടർ ലേക്ക് ലോഗിൻ എങ്ങനെ യോഗ്യതകൾ വരുന്നു. സ്വകാര്യ ഐപി വിലാസങ്ങൾ പൊരുത്തക്കേടുകളൊന്നും ഉണ്ട് എന്ന് നിങ്ങളുടെ നെറ്റ്വർക്കിൽ ലോഗിൻ ഉറപ്പ് വരുത്തുക മറ്റാർക്കും-ഒന്ന്.\nസ്വകാര്യ നെറ്റ്വർക്കുകൾ വളരെ പ്രശസ്തമായ ലഭിക്കുന്നത്. പുതിയ വാർത്തകൾ അനുസരിച്ച്, IANA( ഇന്റർനെറ്റ് അസൈൻഡ് നമ്പർ അതോറിറ്റി) IPv6 എന്നീ വിലാസങ്ങളുടെ അടുത്ത തലമുറ പല പ്രത്യേക വിലാസം ബ്ലോക്കുകൾ റിസർവ്വ്. കാരണം സുരക്ഷാ കാരണങ്ങൾ, പല കോർപറേറ്റുകൾക്ക് സ്വകാര്യ വിലാസങ്ങൾ ഇഷ്ടപ്പെടുന്നത്. നെറ്റ്വർക്കുകൾ ഇത്തരം ൽ, അവിടെ എപ്പോഴും ഇന്റർനെറ്റ് ആക്സസ് നിയന്ത്രിതവും പലപ്പോഴും ഒരു പ്രോക്സി വെബ് ആക്സസ് ആവശ്യമാണ് ആണ്.\n192.168.1.254 ഉപയോക്തൃനാമം & Password\nഓരോ റൂട്ടർ, മോഡം റൗട്ടറിന്റെ ക്രമീകരണങ്ങൾ കയറണം ഒരു സ്ഥിര ഐപി വിലാസവും ലോഗിൻ ക്രെഡൻഷ്യലുകൾ ഉണ്ട്. ഐപി വിലാസം 192.168.1.254 ടി.പി.-ലിങ്ക് വിവിധ റൂട്ടറുകൾ ക്രമീകരണം ആക്സസ് ഉപയോഗിയ്ക്കാം, ADSL റൂട്ടറുകൾ, 2കന്വി, 3com റൂട്ടറുകൾ, തുടങ്ങിയവ.\nസ്ഥിര ഗേറ്റ്വേ ആക്സസ് ചെയ്യാൻ പൂർവാവശ്യകതക്ൾ:\nഹോം വൈഫൈ കണക്ട് സിസ്റ്റം\nനിങ്ങൾ ഒരു ബ്രൗസർ ആക്സസ് ചെയ്യാൻ കഴിയുന്ന ഒരു സിസ്റ്റം\n【192.168.1.254】- അഡ്മിൻ ലോഗിൻ & റൂട്ടർ സജ്ജമാക്കൽ സഹായി 2019\nഘട്ടം 1: നിങ്ങളുടെ PC ബ്രൗസർ തുറന്ന് സ്ഥിര ഐപി വിലാസം നൽകുക 192.168.1.254 നിങ്ങളുടെ റൂട്ടർ ഈ ഐ.പി. വിലാസം ഉണ്ടെങ്കിൽ തിരയൽ ബാറിൽ ലോഗിൻ പേജ് തുറക്കും.\nഘട്ടം 2: അഡ്മിൻ പാനൽ ലോഗിൻ ചെയ്യാൻ ഉപയോക്തൃനാമവും പാസ്വേഡും നൽകുക. കേസിൽ നിങ്ങൾ അറിയുന്നില്ല അല്ലെങ്കിൽ മറക്കരുത് ഉപയോക്തൃനാമവും പാസ്വേഡും, ലളിതമായി സ്ഥിര ക്രമീകരണങ്ങളിൽ റൂട്ടർ റീസെറ്റ് ഏകദേശം സജ്ജീകരിച്ചു ബട്ടൺ അമർത്തുക-ആൻഡ്-പിടിക്കുക 10 ഇതിനായി 15 സെക്കൻഡ്.\nഘട്ടം 3: ഇത് നിങ്ങളുടെ നെറ്റ്വർക്ക് ടാബിൽ നെറ്റ്വർക്ക് നാമം മറ്റുള്ളവരെയും റൗട്ടറിന്റെ SSID മാറ്റാൻ ശുപാർശ.\nമനസിൽ സൂക്ഷിക്കാൻ നുറുങ്ങുകൾ:\nഅത് ചെറിയ സൂക്ഷിക്കാൻ ശ്രമിക്കുക & ലഘുവായ\nപോലെ ചിലപ്പോൾ അത് കോളാമ്പി വളരെ വിചിത്രമായിരിക്കുന്നു നടത്തരുത്\nറൂട്ടർ പേര് നിങ്ങളുടെ സ്വകാര്യ വിവരങ്ങൾ ഉപയോഗിക്കില്ല.\nഎങ്ങനെ സ്ഥിരസ്ഥിതി ഉപയോക്തൃനാമവുംരഹസ്യവാക്കും മാറ്റുക\nഇത് സ്വകാര്യ ഐപി വിലാസം ഉപയോഗിച്ച് അഡ്മിൻ പാനൽ ആക്സസ് നിങ്ങളുടെ റൂട്ടർ സ്ഥിര ക്രമീകരണങ്ങൾ മാറ്റാൻ പ്രധാനമാണ് 192.168.1.254 നിങ്ങളുടെ കണക്ഷൻ സുരക്ഷിതമല്ല എന്ന് ഉറപ്പാക്കുന്നതിന്.\nസ്ഥിര ഉപയോക്തൃനാമവും പാസ്വേഡ് മാറ്റുന്നതിന് താഴെ ഘട്ടങ്ങൾ പിന്തുടരുക.\nഒന്നാമതായി ഐ.പി. വിലാസം ഉപയോഗിച്ച് സ്ഥിര ഗേറ്റ്വേ ആക്സസ് 192.168.1.254.\nഅപ്പോൾ ഉപയോക്തൃനാമവും പാസ്വേഡും വൈഫൈ ക്രമീകരണം കാണുക (രീതികൾ വിവിധ റൂട്ടർ / മോഡം വ്യത്യസ്ഥമായ), നിങ്ങൾ നേരിട്ട് ടിവി ഉണ്ടെങ്കിൽ & വൈഫൈ പിന്നീട് ഹോം നെറ്റ്വർക്ക് ഉപയോഗിക്കാനും വയർലെസ് റൂട്ടർ ഓപ്ഷൻ തിരഞ്ഞെടുക്കുക. ഉപകരണ കോഡ് ഉള്ളപ്പോൾ ആവശ്യപ്പെട്ട തരം (ഗേറ്റ്വേ ഭാഗത്തു കണ്ടെത്തി). നിങ്ങൾ ഒരു പേരും ലാഭിക്കുക മാറ്റാൻ കഴിയും\nസ്ഥിര പാസ്വേഡ് മാറ്റുന്നതിന്, നിങ്ങൾ ചാരനിറത്തിലായിത്തീരുന്നു പാസ്വേഡ് ഹൈലൈറ്റ് അവിടെ ശൃംഖല / പിഎസ്കെ എൻക്രിപ്ഷൻ ക്രമീകരണം തിരഞ്ഞെടുക്കുക ചെയ്യണം. ഇപ്പോൾ പാസ്വേഡ് മാറ്റാനും സംരക്ഷിക്കുക.\nനിങ്ങളുടെ ഉപയോക്തൃനാമവും പാസ്വേഡും മാറ്റാൻ നുറുങ്ങുകൾ:\nനിങ്ങളുടെ പാസ്വേഡ് അക്ഷരമാലകളിൽ ഒരു കോമ്പിനേഷൻ ആയിരിക്കണം, സംഖ്യാ പ്രതീകങ്ങളും\nനിങ്ങളുടെ പാസ്വേഡ് ആയിരിക്കണം 8-16 അക്ഷരങ്ങള് നീണ്ടതും ഓർക്കാൻ എളുപ്പമുള്ള\nനിങ്ങൾ ഐപി വിലാസം ഉപയോക്തൃനാമവും പാസ്വേഡും ശ്രദ്ധിക്കുക വേണം 192.168.1.254 കേസിൽ ഭാവിയിൽ നിങ്ങൾ ഏതെങ്കിലും തരത്തിൽ മറന്നു.\nഞാൻ എന്റെ റൂട്ടർ ബന്ധിപ്പിക്കാൻ കഴിയില്ല: http:://192.168.1.254\nമിക്ക ആളുകളും കാരണം ഒരു ചെറിയ ടൈപ്പിംഗ് പിശക് സ്ഥിര ലോഗിൻ പാനൽ ബന്ധിപ്പിക്കാൻ കഴിയില്ല. നിങ്ങൾക്ക് http അല്ലെങ്കിൽ HTTPS ശേഷം യാതൊരു അർദ്ധവിരാമങ്ങൾ എന്നാൽ ഒരു കോളൻ ഇല്ല എന്നു ഉറപ്പുവരുത്തേണ്ടതുണ്ട്. ശരിയായ വിലാസം ആണ് 192.168.1.254\nഞാൻ മറന്നു എങ്കിൽ ഐപി വിലാസം ഉപയോക്തൃനാമവും പാസ്വേഡും എന്തു?\nനിങ്ങൾ ഒരു പുതിയ റൂട്ടർ അല്ലെങ്കിൽ മോഡം ലഭിക്കുമ്പോഴൊക്കെ, നിങ്ങൾ ബോക്സ് അല്ലെങ്കിൽ മാനുവൽ പരാമർശിച്ച പോലെ എൻക്രിപ്റ്റ് എന്ന് സ്ഥിര ക്രമീകരണങ്ങൾ നേടുക. നിങ്ങൾക്ക് നിങ്ങളുടെ ISP ബന്ധപ്പെടാം (ഇന്റർനെറ്റ് സേവന ദാതാവ്) സ്ഥിര ക്രമീകരണങ്ങൾ ലഭിക്കാൻ.\nഒരു റൂട്ടർ പുനസജ്ജീകരിക്കണമോ ഘട്ടങ്ങൾ – എങ്ങനെ നിങ്ങളുടെ റൂട്ടർ പുനസജ്ജീകരിക്കണമോ\nനിങ്ങളുടെ റൂട്ടർ ഓഫാക്കുക.\nഏകദേശം അമർത്തുക-ആൻഡ്-പിടിക്കുക റീസെറ്റ് ബട്ടൺ 10-15 ഒരു സൂചി പോലുള്ള കൂർത്തതല്ല വസ്തു ഉപയോഗിച്ച് നിമിഷങ്ങൾ തുടർന്ന് റൂട്ടർ ഓൺ.\nറൂട്ടർ റീബൂട്ട് ചെയ്യട്ടെ ബട്ടൺ റിലീസ്\nഇപ്പോൾ സ്ഥിരസ്ഥിതി ക്രമീകരണം ഉപയോഗിച്ച് ഒരു വൈഫൈ കണക്ഷൻ അല്ലെങ്കിൽ ഒരു നെറ്റ്വർക്ക് കേബിൾ ലോഗിൻ ഉപയോഗിച്ച് റൂട്ടർ കണക്ട്.\nമുന്നറിയിപ്പ്: ഒരു റൂട്ടർ പുനഃസജ്ജീകരിക്കുന്നതിൽ എല്ലാ മുൻ സംരക്ഷിച്ച വിശദാംശങ്ങളും ക്രമീകരണങ്ങളും ഇല്ലാതാക്കും. അതു ഫാക്ടറി സ്ഥിരമായി നിങ്ങളുടെ റൂട്ടർ തിരിക്കും.\nദി 192.168.1.254 ഐപി വിലാസം ഒരു നെറ്റ്വർക്ക് സ്വയം തിരിച്ചറിയാൻ പല റൂട്ടറുകൾ ഉപയോഗിക്കുന്ന ഒരു സ്വകാര്യ ഐപി വിലാസം. അത് നിങ്ങൾക്ക് അഡ്മിൻ പാനൽ ആക്സസ് അനുവദിക്കും കാരണം നിങ്ങൾ നിങ്ങളുടെ റൂട്ടർ ക്രമീകരണങ്ങൾ മാറ്റണമെങ്കിൽ മനസ്സിൽ ഈ ഐപി വിലാസം വേണം.\nപ്രകാരമാണ്: റൂട്ടർ ലോഗിൻ\n192.168.0.1 അഡ്മിൻ ലോഗിൻ & റൂട്ടർ സജ്ജീകരണം\nഎങ്ങനെ ലോഗിൻ ചെയ്യാൻ 192.168.1.1 – റൂട്ടർ അഡ്മിൻ ലോഗിൻ\nപകർപ്പവകാശം © 2019 · മാഗസിൻ പ്രോ ഓൺ ഉല്പത്തി ഫ്രെയിംവർക്ക് · വേർഡ്പ്രസ്സ് · ലോഗിൻ


Kerala Tomorrow (നാളത്തെ കേരളം): September 2011\nസ്വയം പ്രതിരോധ മാര്‍ഗ്ഗങ്ങള് - 4(അവസാന ഭാഗം)\nകഴിഞ്ഞ പോസ്റ്റിന്റെ തുടര്‍ച്ച...കുറച്ചു കൂടി സെല്‍ഫ് ഡിഫന്‍സ് ടെക്നിക്സ്...\nമൂക്കിനിട്ട് കിക്ക് ചെയ്യുന്ന കാര്യം പറഞ്ഞല്ലോ..ഇനി ആരെങ്കിലും നമ്മുടെ ഒരു കയ്യില് ബലമായി പിടിച്ചിരിക്കുന്നു എന്നിരിക്കട്ടെ, ഏതെങ്കിലും ഒരു കൈ ഫ്രീ ആണെങ്കില്, കൈ ചുരുട്ടി കൊണ്ട് വിരലും നടൂ വിരലും നിവര്‍ത്തി പിടിക്കുക, എന്നിട്ട് കണ്ണില് കുത്തിയിറക്കുക..പിന്നെ ഒരു സെക്കന്റ് പോലും കഴിയുന്നതിനു മുന്‍പേ അവര് നിങ്ങളുടെ മേലുള്ള പിടി വിട്ടിരിക്കും. ശത്രുവാണ് എങ്കിലും കണ്ണില് കുത്താന് ഒരു മനസാക്ഷികുത്തു അനുഭവപ്പെട്ടെന്നിരിക്കും, അത് കാര്യമാക്കരുത്..നിങ്ങളോട് കാണിക്കാത്ത കാരുണ്യം തിരിച്ചു വിചാരിക്കേണ്ട ഒരു കാര്യവുമില്ല. ശേഷം കാലം അവന് കണ്ണ് പൊട്ടനായി ജീവിച്ചാലും കുഴപ്പമില്ല, വേറെ കുറച്ചു പെണ്‍കുട്ടികള് കൂടിയായിരിക്കും രക്ഷപ്പെടുന്നത്.\nമറ്റൊരു രീതിയുണ്ട്, അതും ചൂണ്ടു വിരല് ഉപയോഗിച്ചു തന്നെ.., കണ്ണിനു പകരം കഴുത്താണെന്ന് മാത്രം. അവന്റെ 'Adam's Apple ' നെ ഇപ്പോള് പുറത്തെടുക്കും എന്ന പോലെ കഴുത്തില് വിരല് കുത്തി ഇറക്കുക. പിടി വിട്ടിരിക്കും.\nഇനി നമ്മുടെ കാലുകള്‍ക്ക് ഒരല്‍പം സ്പേസ് കിട്ടുകയാണെങ്കില്, മുട്ട് മടക്കി കാലുകള്‍ക്കിടയില് ശക്തിയായി ഇടിക്കുക. അതുമല്ലെങ്കില്, നമുക്കും എതിരാളിക്കും ഇടയില് കുറച്ചു കൂടി അകലം ഉണ്ടെങ്കില് കാല് മുട്ടിനു പകരം കാല് പാദം ഉപയോഗിക്കാം..പക്ഷെ, കാലില് പിടിച്ചു തള്ളി വീഴ്ത്തിയാല് വെളുക്കാന് തേച്ചത് പാണ്ടാകും. അത് കൊണ്ട് ഈ പ്രയോഗം വളരെ സൂക്ഷിച്ചു മതി.\nഇതിനൊന്നും അവസരമില്ലാതെ പുറകില് നിന്നോ മുന്‍പില് നിന്നോ അനങ്ങാനാവാതെ ചേര്‍ത്തു പിടിച്ചാല് എന്ത് ചെയ്യും? കൈകള് ഫ്രീ ആണെങ്കില് പിന്നെ ഒന്നും നോക്കാനില്ല, ജനനേന്ദ്രിയത്തില് പിടിച്ചു ശക്തിയായി ഞെരിക്കുക. പിടി താനേ അയയുന്നത് കാണാം.\nഎന്തെങ്കിലും ചെയ്യാനാകുന്നതിനു മുന്‍പേ തന്നെ താഴെ തള്ളിയിട്ടാലും, അനങ്ങാന് ആകാത്ത വിധത്തില് പിടിച്ചിരുന്നാല് പോലും, തിരിച്ചു പ്രതികരിക്കാന് കഴിയുന്ന ഒരു പാട് അവസരങ്ങള് വീണു കിട്ടും. കരഞ്ഞും കുതറിയും ഉള്ള ഊര്‍ജം കളയുന്നതിനു പകരം ഇത്തരം അവസരങ്ങള്‍ക്കും വേണ്ടി ശ്രദ്ധിച്ച് നോക്കുക. കിട്ടുന്ന ആദ്യത്തെ അവസരത്തില് തന്നെ തിരിച്ചടിക്കണം. ശ്രദ്ധിക്കേണ്ട ഒരു കാര്യം, തിരിച്ചടികള് അപ്രതീക്ഷിതം ആയിരിക്കണം എന്നതാണ്. മൂക്കിനിടിക്കണം എന്ന് പറയുമ്പോള്, അത് ഒരിക്കലും പതുക്കെ ആകരുത്. പതുക്കെ ആയിപ്പോയാല് പ്രതീക്ഷിച്ച ഫലം കിട്ടില്ലെന്ന് മാത്രമല്ല, നമ്മുടെ നീക്കം എന്താണെന്ന വ്യക്തമായ ചിത്രം എതിരാളിക്ക് കിട്ടുകയും ചെയ്യും. ആദ്യത്തെ അടി, അത് എവിടെ ആയാലും, കൃത്യമാണ് എങ്കില്(അല്ലെങ്കിലും!), അടുത്ത അടവുകളും പിന്നാലെ പ്രയോഗിക്കാം. നമുക്ക് ഓടി രക്ഷപ്പെടാനുള്ള സമയം കിട്ടും എന്ന് കണ്ടാല് പിന്നെ ഒരു നിമിഷം പോലും പാഴാക്കാതെ ഓടണം.\nമുന്‍പൊരു പോസ്റ്റില് പറഞ്ഞതു പോലെ ഇതെല്ലാം ചെയ്യണമെങ്കില് തന്നെ ആദ്യം വേണ്ട ഒന്നുണ്ട് - അല്‍പ്പം ആരോഗ്യം!. പലപ്പോഴും സ്ത്രീകള് വീട്ടുകാരുടെ കാര്യങ്ങള് ശ്രദ്ധിക്കുന്നതിനിടയില് വിട്ടുപോകുന്ന ഒന്നാണ് സ്വന്തം ആരോഗ്യം. നല്ല diet പിന്തുടരുകയും, വ്യായാമം ചെയ്യുകയും ചെയ്തു ആരോഗ്യം മെച്ചപ്പെടുത്തിക്കൊണ്ടിരുന്നാല് മാത്രമേ ഇന്നത്തെ ലോകത്ത് പിടിച്ചു നില്‍ക്കാന് കഴിയു.\nPosted by Firefly Talks at 9:09 AM 14 comments\nബി.സി. കാക്കത്തൊള്ളായിരത്തിനാനൂറ് (സെര്‍ക). നൂറ്റിപതിനേഴാം ദേവാസുര യുദ്ധം നടക്കുന്ന സമയം. എന്തോ സൗന്ദര്യപിണക്കത്തിന്റെ പേരില് ദേവഗുരുവായ ബൃഹസ്പതി യുദ്ധത്തോട് സഹകരിക്കാതെ പിന്തിരിഞ്ഞു നില്ക്കുകയാണ്. ദേവന്മാര് തുടര്‍ച്ചയായി പരാജയപ്പെട്ടുകൊണ്ടിരിക്കുന്നു. വിവരമുള്ള ഒരുത്തന് പോലും കൂടെയില്ലാത്തതാണു പ്രശ്നം എന്നു മനസ്സിലാക്കിയ ഇന്ദ്രന്, വിശ്വരൂപന് എന്നൊരു ചങ്ങാതിയെ ദേവഗുരുവായി നിയമിച്ചു. പറഞ്ഞുവരുമ്പോള് ഇദ്ദേഹത്തിന്റെ വലിയ കാരണവന്മാര് അസുരന്മാരാണ്. പക്ഷെ വിശ്വരൂപന് തികഞ്ഞ ദേവപക്ഷക്കാരനാണ്. അദ്ദേഹത്തിന്റെ സാമര്‍ത്ഥ്യത്തില് ദേവന്മാര് ജയിച്ചു കയറി. പക്ഷെ കുറച്ചു കഴിഞ്ഞപ്പോള് ഇന്ദ്രനൊരു സംശയം, ഈ കക്ഷി പിന്നീട് കാലു വാരുമോ എന്ന്. രണ്ടാമതൊന്നാലോചിച്ചില്ല, വജ്രായുധമെടുത്ത് ഒരു പ്രയോഗം. വിശ്വരൂപന് താഴെ. ദേവരാജാവാണെന്നു പറഞ്ഞിട്ട് കാര്യമില്ല, നിയമം നിയമം തന്നെ, ഒരു നിരപരാധിയെ വധിച്ചതിനു ശിക്ഷയായി കൊടിയ പാപം ഏല്‍ക്കേണ്ടി വന്നു ഇന്ദ്രന്. ഇന്ദ്രന് പക്ഷെ പ്രജാവത്സലനും തികഞ്ഞ സോഷ്യലിസ്റ്റുമായിരുന്നു. അദ്ദേഹം തനിക്ക് കിട്ടിയത് നാലായി പകുത്ത് ഭൂമിക്കും, ജലത്തിനും, വൃക്ഷത്തിനും സ്ത്രീക്കുമായി നല്കി. അങ്ങിനെ ഭൂമിയുടെ കുറച്ചു ഭാഗം മരുഭൂമിയായി മാറി, ജലത്തില് ഒരു ഗുണവുമില്ലാത്ത നുരയും പതയും ഉണ്ടായി, വൃക്ഷങ്ങള്‍ക്ക് പാനയോഗ്യമല്ലാത്ത കറയുണ്ടായി, സ്ത്രീകള്‍ക്ക് രജോദര്‍ശനവും (ആര്‍ത്തവം) ഉണ്ടായി!\nഇങ്ങനെ ഒരു പാപഫലത്താല് ഉണ്ടായതിനാലാവാം ഹിന്ദുക്കള് ആര്‍ത്തവത്തെ മ്ലേശ്ചമായി കാണുന്നത്. രജസ്വലയായ സ്ത്രീ തൊട്ടുകൂടാത്തവളാണ്. അവള് ഗൃഹത്തിലുള്ള ഒന്നിലും സ്പര്‍ശിച്ചുകൂടാ, വീടിനു പുറത്ത് കഴിയണം അങ്ങിനെ അങ്ങിനെ. (ആര്‍ത്തവകാലത്ത് സ്ത്രീക്ക് വിശ്രമം ആവശ്യമാണെന്നും അതിനൊരു മാര്‍ഗ്ഗമായാണ് ഈ നിബന്ധനകളെന്നും എന്റെ സുഹൃത്തായ ഒരു ആയുര്‍വേദ ഡോക്ടര് പറയുന്നു. പക്ഷെ അതോടൊപ്പം തന്നെ അദ്ദേഹം ആര്‍ത്തവാവസ്ഥയിലുള്ള സ്ത്രീകള്‍ക്ക് നശീകരണ ശക്തിയുമുണ്ട് എന്നും അതുകൊണ്ടു തന്നെ അവര് മാറി നില്‍ക്കുന്നതാണ് നല്ലത് എന്നും വിശ്വസിക്കുന്നു.) ഹിന്ദു മതത്തില് മാത്രമല്ല, ഒട്ടുമിക്ക പ്രാചീന മതങ്ങളിലും ആര്‍ത്തവത്തോടും സ്ത്രീകളോടുമുള്ള സമീപനം വ്യത്യസ്തമല്ല. പല ക്രിസ്ത്യന് വിഭാഗങ്ങളിലും സ്ത്രീകളെ ആര്‍ത്തവകാലത്ത് ആരാധനാലയങ്ങളില് പ്രവേശിപ്പിക്കാറില്ല. ഇസ്ലാമില് ആ സമയത്ത് സ്ത്രീകള്‍ക്ക് പ്രാര്‍ത്ഥനയ്ക്ക് പോലും അനുവാദമില്ല.\nആര്‍ത്തവം പോലെ സ്വാഭാവികവും സാമാന്യവുമായ ഒരു പ്രതിഭാസത്തിനോട് എന്തുകൊണ്ടാവും ഇത്ര പ്രതിലോമകരമായ ഒരു പ്രതികരണം ഉണ്ടാവുന്നത്? രക്തം കാണുന്നതും ചൊരിയുന്നതും പുരുഷനെ സംബന്ധിച്ച് വീരോചിതമായി പരിഗണിക്കപ്പെടുമ്പോള് തന്നെ സ്ത്രീയുടെ കാര്യത്തില് അത് മ്ലേശ്ചവും അധമവും ആകുന്നു. സ്ത്രീ ജനനേന്ദ്രിയത്തെ ചൂഴ്ന്നു നില്‍ക്കുന്ന നിഗൂഢതകള് പുരുഷ ധൈഷണികതയ്ക്ക് വെല്ലുവിളിയാവുന്നത് അവനെ ശത്രുപക്ഷത്താക്കിയിരിക്കാം. ഒരു തരം അസൂയ. വേറൊരു സാദ്ധ്യത, പല സ്ത്രീകളിലും കാണപ്പെടുന്ന ചാക്രിക അസ്വസ്ഥതകള് ആര്‍ത്തവത്തോടെ മാറുന്നു എന്ന നിരീക്ഷണമാവാം. ശരീരത്തില് ഉണ്ടാകുന്ന വിഷവസ്തുക്കള് അസ്വസ്ഥതകള് ഉണ്ടാക്കുകയും ആര്‍ത്തവത്തിലൂടെ ഈ ദൂഷ്യങ്ങള് പുറം തള്ളുകയും ചെയ്യുന്നു എന്നു വിശ്വസിക്കുമ്പോള് സ്വാഭാവികമായും സ്ത്രീയ്ക്കും മാസമുറയ്ക്കും ഒരു 'ദുഷ്ട്' പദവി ലഭിക്കുന്നു.\nഈ നിഗമനം ശാസ്ത്രലോകത്തെപ്പോലും പതിറ്റാണ്ടുകളോളം വഴി തെറ്റിച്ചു. വൈദ്യശാസ്ത്രത്തില് ഇത്തരമൊരു ചിന്താഗതിക്ക് വഴിമരുന്നിട്ടത് 1920 ല് വിയന്നയിലെ പ്രസിദ്ധനായ ഒരു ഭിഷഗ്വരനായിരുന്ന ഡോ: ബേലാ ഷിക്കിന്റെ ഒരു പ്രബന്ധത്തോടെയായിരുന്നു. ഡോ: ഷിക്കിനുണ്ടായ ഒരു അനുഭവമായിരുന്നു അദ്ദേഹത്തെ ആ വഴിക്ക് തിരിച്ചു വിട്ടത്. ഒരു ദിവസം അദ്ദേഹത്തിന്റെ ക്ലിനിക്കില് ഏതോ രോഗി നന്ദിപൂര്‍വ്വം കൊടുത്തയച്ച കുറച്ച് പൂക്കളെത്തി. ഷിക്ക് അദ്ദേഹത്തിന്റെ നഴ്സിനോട് ആ പൂക്കള് ഒരു പൂപ്പാത്രത്തിലേക്ക് മാറ്റി വെയ്ക്കാന് ആവശ്യപ്പെട്ടു. പക്ഷെ സിസ്റ്റര് വിസമ്മതിച്ചു. കാരണം അന്വേഷിച്ചപ്പോള് താന് ഇപ്പോള് ആര്‍ത്തവത്തില് ആണെന്നും ഇങ്ങനെയിരിക്കെ പൂക്കളില് സ്പര്‍ശിച്ചാല് അവ വാടിപ്പോകുമെന്നും അവര് പറഞ്ഞു. അവര്‍ക്ക് അത്തരത്തില് മുന് അനുഭവം ഉണ്ടത്രെ. ഡോക്ടറിലെ ശാസ്ത്രന്വേഷി ഉണര്‍ന്നു. അദ്ദേഹം അതില് പകുതി പൂവുകള് വളരെ ശ്രദ്ധാപൂര്‍വ്വം ഒരു പൂപ്പാത്രത്തില് വെച്ചു, ബാക്കി പകുതി ആ നഴ്സിനെക്കൊണ്ട് നന്നായി 'കൈകാര്യം ചെയ്യിപ്പിച്ച്' വേറൊരു പാത്രത്തില് വെയ്പ്പിച്ചു. അത്ഭുതകരമെന്നു പറയട്ടെ, നഴ്സ് വെച്ച പൂക്കള് അധികം വൈകാതെ വാടിപ്പോയി, മറ്റേ പാത്രത്തിലെ പൂക്കള് കൂടുതല് സമയം വാടാതിരുന്നു. ഡോ: ഷിക്ക് ഈ പരീക്ഷണം പ്രസിദ്ധീകരിച്ചു.\nഇത് വൈദ്യശാസ്ത്രലോകത്ത് വന് ചലനമുണ്ടാക്കി. തുടര്‍ന്ന് പലരും ഇത്തരം പരീക്ഷണങ്ങള് ആവര്‍ത്തിച്ചു. ചിലര് പരീക്ഷണമൃഗങ്ങളില് ആര്‍ത്തവരക്തം കുത്തിവെച്ചു, അവ ചത്തുപോയി. റൊട്ടി ഫാക്ടറികളില് ആര്‍ത്തവത്തില് ഉണ്ടായിരുന്ന സ്തീകള് കൈകാര്യം ചെയ്തിരുന്ന മാവ് ചീത്തയായിപ്പോയി, വീഞ്ഞു പുളിച്ചു പോയി അങ്ങിനെ വാര്‍ത്തകള് പടര്‍ന്നു. ആര്‍ത്തവരക്തത്തില് ഏതോ വിഷവസ്തു ഉണ്ട് എന്ന ധാരണ പ്രബലമായി. ഈ ആര്‍ത്തവ വിഷത്തെ (Menotoxin) കണ്ടെത്താനുള്ള ശ്രമമായി പിന്നെ. ഈ വിഷം രക്തത്തില് മാത്രമല്ല സ്ത്രീകളുടെ എല്ലാ ശ്രവങ്ങളിലുമുണ്ട് എന്നായി വേറൊരു പക്ഷം. 1936 ല് പേള്‍സ്റ്റീന് മാത്യുസണ് എന്നീ ഗവേഷകര് ആര്‍ത്തവത്തില് ഉള്ള അമ്മമാര് പാലൂട്ടുന്നതിനാലാണ് കുഞ്ഞുങ്ങള്‍ക്ക് ആസ്തുമയും വയറു വേദനയും ഉണ്ടാകുന്നത് എന്ന് അവകാശപ്പെട്ടു. (സത്യത്തില് ഈ വാദത്തില് പുതുമ ഒന്നും ഉണ്ടായിരുന്നില്ല. കാരണം 13ആം നൂറ്റാണ്ടിലെ 'സ്ത്രീ രഹസ്യങ്ങള്' (De Secretin Mulierum) എന്ന പുസ്തകത്തില് ഗ്രന്ഥകാരന് ഇക്കാരണം കൊണ്ടാണ് കുട്ടികള്‍ക്ക് ചുഴലിയും കുഷ്ഠവും വരുന്നത് എന്ന് പറഞ്ഞിരുന്നു.)\nപ്രശസ്ത വൈദ്യശാസ്ത്രസ്ഥാപനമായ ജോണ് ഹോപ്കിന്‍സിലെ അദ്ധ്യാപകനും ഗവേഷകനുമായിരുന്ന ഡേവിഡ് മാക് (David Israel Macht, 1882 - 1961) ആണ് മെനോടോക്സിന് ഗവേഷണങ്ങളെ വളരെ മുന്നോട്ട് കൊണ്ടുപോയ ഒരു വ്യക്തി. വിഷവസ്തുക്കളുടെ വീര്യം നിര്‍ണ്ണയിക്കാന് അദ്ദേഹം സസ്യങ്ങളില് അവ ഉപയോഗിച്ച് പഠനം നടത്തി. അങ്ങിനെ ഫൈറ്റോഫാര്‍മക്കോളജി എന്നൊരു പുതിയ സന്കേതം ഉടലെടുത്തു. പാമ്പു വിഷത്തിന്റേയും ആര്‍ത്തവവിഷത്തിന്റേയും (സാമ്യപ്പെടുത്തല് ശ്രദ്ധിക്കുക!) വീര്യനിര്‍ണ്ണയം ഇപ്രകാരം സാധിച്ചു എന്ന് അദ്ദേഹം അവകാശപ്പെട്ടു.\nഎന്നാല് ഡേവിഡ് മാക്കിന്റേയും മറ്റുള്ളവരുടേയും പരീക്ഷണസന്കേതങ്ങള് കുറ്റമറ്റതായിരുന്നില്ല. നിരീക്ഷണ മുന്‍വിധികള് മറികടക്കാനുള്ള മാര്‍ഗ്ഗങ്ങള് ഒന്നും അവര് സ്വീകരിച്ചിരുന്നില്ല. അതിനാല് തന്നെ പിന്നീട് വന്ന വസ്തുനിഷ്ടമായ പഠനങ്ങള്‍ക്കൊന്നും മെനൊടോക്സിനെ സ്ഥിരീകരിക്കുവാന് സാധിച്ചില്ല. അങ്ങിനെ ആറു പതിറ്റാണ്ടോളം നീണ്ടു നിന്ന മെനോടോക്സിന് ഉന്മാദത്തില് നിന്നും ശാസ്ത്രലോകം മുക്തി പ്രാപിച്ചു.\nPosted by ബാബുരാജ് at 10:23 AM 18 comments\nസ്വയം പ്രതിരോധ മാര്‍ഗ്ഗങ്ങള് - 3\nവഴിയെ പോകുന്ന ഒരുത്തന് നമ്മളെ അറ്റാക്ക് ചെയ്യുന്നു എന്ന് കരുതുക...എന്ത് ചെയ്യണം???? എന്തൊക്കെ ചെയ്യരുത്??? എല്ലാം ഒന്ന് നേരത്തെ പ്ലാന് ചെയ്തു വെക്കേണ്ടത് - ഒരിക്കല് പോലും പ്രയോഗിക്കേണ്ടി വന്നില്ലെങ്കില് പോലും - ഇന്നത്തെ കാലത്ത് അത്യാവശ്യമാണ്.\nസാധാരണ നമ്മള് പെണ്ണുങ്ങള് ഇത്തരം ആക്രമണങ്ങള് ഉണ്ടായാല് ഓടി രക്ഷപ്പെടാന് ശ്രമിക്കണം എന്നതാണ് ലോകരുടെ നിയമം. നമ്മുടെ സിനിമകള് തന്നെ കണ്ടു നോക്കിയാല് മതി. വില്ലന് ഒരു പെണ്‍കുട്ടിയെ ഇട്ടു ഓടിക്കുന്നു.. അവള് ആളില്ലാത്ത സ്ഥലത്തേക്ക് തന്നെ കൃത്യമായി ഓടുകയും ചെയ്യും. പിന്നെ വില്ലന് കയറിപ്പിടിക്കുന്നു ..നായിക 'എന്നെ വിടൂ..ഹാ ഹെന്നെ വിടൂ..(ഷീല സ്റ്റൈല്) എന്ന് കരയുന്നു. അത്ഭുതം..അതാ നായകനെത്തി വില്ലനെ ഇടിച്ചു പഞ്ചര് ആക്കുന്നു . അതിനിടയിലും വില്ലന് പല തവണ നമ്മുടെ നായികയെ കയറി പിടിക്കുമെങ്കിലും അവള് തിരിച്ചൊന്നും ചെയ്യില്ല..കരച്ചില് മാത്രം. ഈ സീക്വന്സുകള്‍ക്ക് കാലങ്ങളായിട്ടും ഒരു മാറ്റവും സംഭവിച്ചിട്ടില്ല എന്നുള്ളതാണ് രസം. സത്യത്തില് നമ്മുടെ സുരക്ഷ ആണുങ്ങളുടെ മാത്രം ചുമതലയാണോ? അങ്ങനൊരു നായകന് എപ്പോഴും നമ്മുടെ രക്ഷക്കെത്തുമോ? ഇല്ല എന്നു സംശയമെങ്കിലും ഉള്ളവര് മാത്രം തുടര്‍ന്നു വായിക്കുക.\nഓടണോ അതോ തിരിച്ചടിക്കണോ?\nഎതിരാളി ഒന്നേ ഉള്ളുവെങ്കില്, വിജനമായ സ്ഥലമാണെങ്കില്, അല്ലെങ്കില് ഓടാന് കഴിയാത്ത വിധം മുന്‍പില് തടസ്സങ്ങളുണ്ടെങ്കില്(eg : ട്രെയിന്), പിന്നെ ഓടിയിട്ടും കാര്യമില്ലല്ലോ. അപ്പോള് ചെയ്യാവുന്നത് ചെറുത്തു നില്‍പ്പ് മാത്രമാണ്. മറിച്ച്, ഒന്നിലധികം അക്രമികള് ഉണ്ടെങ്കില് ഓടുകയെ മാര്‍ഗമുള്ളൂ. ഒന്ന് നിലവിളിച്ചാല് ആരെങ്കിലും കേള്‍ക്കുന്ന ഏതെങ്കിലും സ്ഥലത്താണ് നില്‍ക്കുന്നതെങ്കിലും നിലവിളിച്ചു കൊണ്ട് ഓടാവുന്നതാണ്.\nഇനി ആദ്യം പറഞ്ഞ അവസ്ഥയില് ആണെങ്കില് ചെയ്യാവുന്ന കുറച്ചു പ്രയോഗങ്ങള് ഉണ്ട്.\nഒന്നാമത് അത്യാവശ്യം കയ്യില് വേണ്ട ചില ഉപകരണങ്ങളെ കുറിച്ചു മുന് പോസ്റ്റില് സൂചിപ്പിച്ചിട്ടുണ്ട്. അവില് ഏതെങ്കിലും പെട്ടെന്ന് പ്രവര്‍ത്തിപ്പിക്കാന് കഴിയുമെങ്കില് അതാണ് ഏറ്റവും നല്ലത്. ഇനി അവയൊന്നും കയ്യില് ഇല്ലെങ്കില്(എടുക്കാനുള്ള സമയം ലഭിച്ചില്ലെങ്കിലും) പിന്നെ നമ്മുടെ ചില ശരീര ഭാഗങ്ങള് തന്നെ ഒന്നാന്തരം ആയുധങ്ങളാണ്. അവ കൈമുട്ടുകള്, കൈപ്പത്തി, കാല് മുട്ടുകള്, കാല്‍പാദം, കയ്യിലെ നഖങ്ങള്, തല, പല്ലുകള് എന്നിവയാണ്. ഓരോന്നും എങ്ങനെ പ്രയോഗിക്കണമെന്നു പറയാം.\nഅതിനു മുന്‍പേ, നമ്മുടെ എതിരാളിയുടെ ദുര്‍ബ്ബല സ്ഥാനങ്ങള് കൂടി അറിഞ്ഞിരിക്കേണ്ടതുണ്ട്.\nഅവ ഇനി പറയുന്നവയാണ് - കണ്ണുകള്, മുക്ക്, കഴുത്തു, ജനനെന്ദ്രിയങ്ങള്, ചെവിക്കു പുറകിലുള്ള ഭാഗം..ഇനിയും കാണും, തല്‍കാലം ഇത്രയും പറഞ്ഞു നിര്‍ത്തുന്നു.\nഇപ്പോഴും സംശയം തോന്നാം, ഇത്രയും അറിഞ്ഞത് കൊണ്ടെന്തു കാര്യം എന്ന്. കാര്യമുണ്ട്, എന്നെ വിടൂ എന്ന് കരഞ്ഞു കളയുന്ന എനര്‍ജി ഈ അവയവങ്ങല്‍ക്കിട്ടു പ്രയോഗിച്ചാല് മതി, ശത്രു താഴെ വീഴും, ആ സമയം കൊണ്ട് ഓടി രക്ഷപെടാന് കഴിയും. ഉദാഹരണത്തിന്, അക്രമി നിങ്ങളെ അനങ്ങാനാവാതെ ചുമരിനോട് ചേര്‍ത്ത് പിടിച്ചെന്നു കരുതുക, എപ്പോഴെങ്കിലും ഒരു സെക്കന്റ് സമയം കിട്ടിയാല് തല കൊണ്ട് ആഞ്ഞു മൂക്കിനിടിക്കുക, മൂക്കിനു ആഞ്ഞു ഒരിടി കിട്ടിയാല് എന്തു സംഭവിക്കുമെന്ന് ജീവിതത്തില് ഒരിക്കലെങ്കിലും നമ്മള് അനുഭവിച്ചു കാണുമല്ലോ..ഇനിയും ഉണ്ട് ഇത് പോലെ ചെയ്യാവുന്ന പല ഇന്‍സ്റ്റന്റ് ആക്ഷനുകളും. ചിലത് കൂടി വഴിയെ പറയാം.അതു ചെയ്യാന് കരാട്ടെയോ കുങ്ങ്ഫുവോ ഒന്നും പഠിച്ചിരിക്കണം എന്നില്ല. എല്ലാം ഒന്നും മനസ്സിലാക്കിയിരുന്നാല് മാത്രം മതി.\nപിന്നെ ഇതൊക്കെ പെണ്ണുങ്ങളെ കൊണ്ട് നടക്കുമോയെന്ന് സംശയിക്കുന്ന പെണ് വായനക്കാരോട് ഒരു വാക്ക് - സഹായിക്കാന് ഒരുത്തനും വരില്ല- അവനവന്റെ കാര്യം അവനവന് നോക്കിയാല് അവനവനു കൊള്ളാം, അത്ര തന്നെ..\nPosted by Firefly Talks at 2:21 AM 18 comments\nLabels: പ്രതിരോധം, സഹായം, സുരക്ഷ, സ്ത്രീ


Maruthi susuki | പ്രമുഖ വാഹനനിര്‍മാതാക്കളായ മാരുതി സുസുക്കി 1,200 കാറുകള് തിരികെ വിളിക്കുന്നു - Malayalivartha.com Widgets Magazine\n25 JULY 2018 01:00 PM IST\nപ്രമുഖ വാഹനനിര്‍മാതാക്കളായ മാരുതി സുസുക്കി 1,200 കാറുകള് തിരികെ വിളിക്കുന്നു. എയര്‍ബാഗ് കണ്‍ട്രോളര് യൂണിറ്റിലെ തകരാറാണ് പുതിയ സ്വിഫ്റ്റ്, സ്വിഫ്റ്റ് ഡിസയര് തുടങ്ങിയ കാറുകള് തിരികെ വിളിക്കാന് കമ്പനി തീരുമാനിച്ചത്.\n2018 മേയ് ഏഴ് മുതല് ജൂലൈ അഞ്ചു വരെ നിര്‍മിച്ച കാറുകളിലാണ് തകരാര് കണ്ടെത്തിയിരിക്കുന്നത്. 566 സ്വിഫ്റ്റ് കാറുകളും 713 സ്വിഫ്റ്റ് ഡിസയര് കാറുകളുമാണ് തിരിച്ചുവിളിച്ചത്. വാഹനങ്ങളുടെ അറ്റകുറ്റപ്പണി സൗജന്യമായി നടത്തിനല്‍കുമെന്ന് കന്പനി വാര്‍ത്താക്കുറിപ്പില് അറിയിച്ചു


പ്രണവിന്റെ ആക്ഷൻ രംഗങ്ങൾ ഡ്യൂപ്പിനെ വെച്ച് ചെയ്യാൻ പറഞ്ഞ് മോഹൻലാൽ!! എന്നാൽ പ്രണവ് ചെയ്തത് കണ്ടോ!! - Heal Of News\nപ്രണവിന്റെ ആക്ഷൻ രംഗങ്ങൾ ഡ്യൂപ്പിനെ വെച്ച് ചെയ്യാൻ പറഞ്ഞ് മോഹൻലാൽ!! എന്നാൽ പ്രണവ് ചെയ്തത് കണ്ടോ!!\nമലയാള സിനിമ പ്രേക്ഷകരെ അഭിനയം കൊണ്ട് വിസ്മയിപ്പിക്കാൻ നടനാണ് മോഹൻലാൽ. അഭിനയ രംഗത്ത് എത്തി രണ്ട് പതിറ്റാണ്ടുകൾക്കപ്പുറം നിൽക്കുമ്പോഴും മോഹൻലാൽ എന്ന നടന്റെ താരാധിപത്യം ഇപ്പോഴും നിലനിൽക്കുന്നു. മോഹൻലാൽ എന്ന നടനെ സ്നേഹിക്കുന്നതുപോലെ തന്നെ മോഹൻലാലിന്റെ കുടുംബത്തെയും സ്നേഹിക്കുന്നുണ്ട് മലയാളികൾ, മോഹൻലാലിന്റെ മകനായ പ്രണവ് മോഹൻലാൽ ഈ അടുത്തിടെ ആയിരുന്നു സിനിമാ അഭിനയ രംഗത്തേക്ക് കടന്നു വന്നത്.\nജിത്തു ജോസഫ് സംവിധാനം ചെയ്ത ആദി എന്ന ചിത്രത്തിലായിരുന്നു താരം ആദ്യമായി അഭിനയിച്ചത്. നിരവധി ആക്ഷൻ രംഗങ്ങൾ ഉണ്ടായിരുന്ന ചിത്രം ഏറെ പ്രേക്ഷകശ്രദ്ധ നേടിയിരുന്നു. തന്റെ ആദ്യചിത്രത്തിൽ തന്നെ മോഹൻലാലിന്റെ മകൻ ആണ് താൻ എന്ന് തെളിയിച്ചിരിക്കുകയാണ് ആയിരുന്നു പ്രണവ്. പ്രണവ് മോഹൻലാലിന്റെ ആക്ഷൻ രംഗങ്ങൾ എല്ലാം വേറെ ശ്രദ്ധിക്കപ്പെട്ടിരുന്നു. അതിസാഹസികമായ രംഗങ്ങളായിരുന്നു ചിത്രത്തിൽ ഉൾപ്പെടുത്തിയിരുന്നത്. അതേസമയം ആദി എന്ന ചിത്രത്തിൽ പ്രണവ് മോഹൻലാൽ അഭിനയിക്കുമ്പോൾ അതിലേറെ ആകാംക്ഷാഭരിതനായത് അച്ഛൻ എന്ന നിലയിൽ മോഹൻലാൽ ആയിരുന്നു. ആദിയുടെ ഷൂട്ടിംഗ് തുടങ്ങുന്ന സമയത്ത് മോഹൻലാൽ\nജിത്തു ജോസഫിനോട് പറഞ്ഞിരുന്നു പ്രണവ് ഡ്യൂപ്പ് വേണ്ടെന്ന് ഒക്കെ പറയും പക്ഷെ ഡ്യൂപ്പിനെ വെച്ച് ചെയ്യിപ്പിച്ചാൽ മതി എന്ന്. ഒരു അച്ഛന്റെ കരുതലാണ് ആ വാക്കുകളിൽ അന്ന് ജീത്തുജോസഫ് കണ്ടത്. എന്നാൽ ഷൂട്ടിംഗ് സമയങ്ങളിൽ ഇക്ക ആക്ഷൻ സീനുകളും പ്രണവ് തന്നെയാണ് ചെയ്തത് ഡ്യൂപ്പിനെ വെച്ച് ചെയ്യാൻ സമ്മതിച്ചിരുന്നില്ല എന്നും ജിത്തുജോസഫ് തുറന്നുപറയുന്നു


സ്‌നേഹം 24 x7| Kerala Book Store\nBy Sreebala K Menon | November 1, 2015\nAuthor : Sreebala K Menon\nഎങ്ങനെയാണ് നിങ്ങൾ സിനിമയിലേക്ക് കടന്നു വന്നത് ?\nആര് ഇന്റർവ്യു ചെയ്യാൻ വന്നാലും മിക്കവാറും ചോദിക്കുന്ന ഒരു ചോദ്യമാണിത്. പലപ്പോഴും ആലോചിച്ചിട്ടുണ്ട്. സിനിമ എന്നിലേക്കാണോ ഞാൻ സിനിമയിലേക്കാണോ വന്നത് എന്നൊരിക്കലും ഉത്തരം കിട്ടില്ല. സിനിമയുമായി യാതൊരു ബന്ധവുമില്ലാത്ത കുടുംബം. തിയേറ്ററിൽ പോയി സിനിമ കാണുന്ന പതിവില്ല.\nപഠിക്കുന്ന കാലത്ത് ടി വിയിൽ കൂടുതൽ നേരം സിനിമ കണ്ടാൽ ടി വി ഓഫാക്കുകയോ അടിച്ച് പുറം പൊളിക്കുമെന്ന് ഭീഷണിപ്പെടുത്തുകയോ സർവ്വസാധാരണം. അങ്ങനെയുള്ള വീട്ടിലെ എനിക്ക് 16-17 വയസ്സിൽ ഒരു വെളിപാട്. സിനിമ സംവിധാനം ചെയ്യണം;അഭിനയമല്ല സംവിധാനം. പരിചയമുള്ള ഒരാൾ പോലുമില്ല സിനിമയിൽ. ഞാൻ ആകാശത്തേക്ക് നോക്കി മനസ്സിൽ പറഞ്ഞു: ’എന്റെ പാതി ഞാൻ ചെയ്യും. നിന്റെ പാതി ചെയ്തില്ലെങ്കിലുണ്ടല്ലോ എന്റെ വിധം മാറും. എന്റെ സ്വഭാവം മാറിയാല് എന്ത് ചെയ്യുമെന്ന് എനിക്ക് തന്നെ അറിഞ്ഞു കൂടാ.’ എന്തായാലും അത് ഏറ്റു. പേടിച്ചിട്ടാണോ എന്ന് അറിഞ്ഞു കൂടാ. കുറച്ച് കൊല്ലം കഴിഞ്ഞപ്പോള് എന്നെ സിനിമയിലെടുത്തു. അസിസ്റ്റന്റ് ഡയറക്ടറായിട്ട് പിന്നെ ഞാൻ സിനിമയോടായി ഡയലോഗ്. ദൈവം എന്ന് പറഞ്ഞാ എങ്ങനെയിരിക്കും, ആണോ പെണ്ണോ എന്നൊന്നും അറിഞ്ഞൂകൂടാത്തതു പോലെ സിനിമ ആരാ എന്താ എന്നൊന്നും അറിഞ്ഞുകൂടാ. എങ്കിലും വർത്തമാനം പറയും. ലേഡി സിനിമ എന്നാണ് ഞാൻ ഇട്ട പേര്. ഒരു മാതിരിപ്പെട്ട പഴയ കാലത്തെ ഭാര്യമാർ ഭർത്താക്കന്മാരെ സംബോധന ചെയ്യും പോലെ ’ദേ കേട്ടോ ഇങ്ങോട്ട് നോക്കിക്കേ; എന്നൊക്കെയാണ് സംബോധന.\nദേ നാളെ പുതിയ പടത്തില് അസിസ്റ്റ് ചെയ്യാൻ പോവുകയാണ്. എല്ലാം ഓകെ ആക്കിയേക്കണം. എഡിറ്റിങ്ങ് തുടങ്ങുകയാണ്. എനിക്ക് പറ്റിയ കണ്ടിന്യുറ്റി മിസ്റ്റേക്കുകൾ ആരുടേയും കണ്ണിൽ പെടാതെ രക്ഷിച്ചേക്കണേ. കേള്‍ക്കുുന്നുണ്ടോ വല്ലതും.അങ്ങനെ ലേഡി സിനിമയും ഞാനും എപ്പൊഴോ ബഡാ ദോസ്തുക്കളായി. ഞാൻ പറയാറുള്ള ഒരു വിധം കാര്യങ്ങളൊക്കെ കേൾക്കുന്നുണ്ട് ലേഡി എന്ന് എനിക്ക് ഒരു വിശ്വാസം. അങ്ങനെ ദോസ്തുക്കൾ തമ്മിൽ ഒരു പ്രശ്‌നവുമില്ലാതെ കാര്യങ്ങൾ നടന്നു പോകയായിരുന്നു ഒരു മൂന്ന് കൊല്ലം മുമ്പ് വരെ. വർഷങ്ങളായി അങ്ങോട്ട് മാത്രം ഡയലോഗടിക്കുന്ന എന്നോട് സിനിമ ഇങ്ങോട്ട് ഒരു ചോദ്യം: ’ദേ ഇങ്ങനെ നടന്നാ മതിയോ. നമുക്ക് സ്വന്തമായി ഒരു പടം പിടിക്കണ്ടേ? ഞാനും, നാട്ടുകാരും എന്നോട് കുറേ നാളായി ചോദിക്കുന്ന ചോദ്യമായിരുന്നു അത്. പിന്നേ വേണം. എന്നാ പോയി അതിന് വേണ്ടുന്ന പണികൾ ചെയ്യ് എന്ന് ലേഡി. അത് കേട്ട ഉഷാറിൽ ഞാൻ പോയി ജോലികൾ തുടങ്ങി. തുടങ്ങിയതേ ഓർമ്മയുള്ളൂ. തടസ്സങ്ങളുടെ പെരുമഴ. ’ലേഡി’ ഞാൻ വിളിച്ചു. ആരും വിളി കേട്ടില്ല. ’സിനിമാ ലേഡീ..’ നീട്ടി വിളിച്ചു. ദോസ്ത് വിളി കേൾക്കുന്നില്ല. ഞാൻ അന്ത്യശാസനം മുഴക്കി. ’നിനക്ക് എന്നെ വേണ്ടെങ്കില് എനിക്ക് നിന്നെയും വേണ്ട. ഞാൻ പോണേണ്’. മലയാള സിനിമ ഇപ്പൊ കൊച്ചിയിൽ സംഭവിക്കുന്ന സംഗതിയായത് കൊണ്ട് കൊച്ചി ഭാഷയിലാണ് അലക്കിയത്. എന്നിട്ടും നോ റിപ്ലേ ഫ്രം ലേഡി. പോണേല് പോ എന്നൊരു മട്ട് “ഞാൻ ശരിക്കും പോവൂ ട്ടോ കുട്ടി വള്ളുവനാടൻ ഭാഷയിൽ ഞാൻ ഭീഷണി ഒന്നു കൂടി കടുപ്പിച്ചു.’പോയാപ്പിന്നെ പത്ത് കൊല്ലമായുള്ള നമ്മുടെ ബന്ധം അവസാനിക്കും’. അതിനും പുല്ലു വില. എന്റെയല്ലേ ആവശ്യം. ഞാൻ ടോണ് മാറ്റി. ’പ്ലീസ് ലേഡി. രക്ഷിക്കണം. കുറേക്കാലം ഇവിടെ അസിസ്റ്റന്റ് ഒക്കെ ആയി നിങ്ങളെ ചുറ്റി പറ്റി നിന്നതല്ലേ. ഒന്ന് സ്വതന്ത്ര സംവിധായികയാക്കി താ’. ആരു കേള്‍ക്കുന്നു. അവസാനം സിനിമ എന്റെ ദോസ്ത് ഭാവനയുടെ ഓവർ വർക്ക് മാത്രമാണെന്നും ലോകത്തിൽ ആരേയും സ്‌നേഹിച്ചിട്ട് കാര്യമില്ല, വെറും ടൈം വേസ്റ്റാണെന്ന് പഴി പറഞ്ഞ് നിൽക്കുമ്പോഴാണ് എന്റെ മുമ്പിൽ ലേഡി ഒരു ഫ്‌ളാഷ് ബാക്കിന്റെ രൂപത്തിൽ അവതരിക്കുന്നത്.\nതിരുവനന്തപുരം സെൻട്രൽ സ്റ്റേഷനിൽ നിൽക്കുന്ന മാവേലി എക്സ്പ്രസ്സ് ഞങ്ങൾഞാനും, ഭർത്താവ് ജിമ്മി ജയിംസും,സുഹൃത്ത് രാജേഷും-ഓടി പാഞ്ഞ് സ്റ്റേഷനിൽ എത്തുന്നു. ജിമ്മിയുടെ ഭാഷയിൽ ഞാനും, രാജേഷും കാലിൽ ചക്രം ഘടിപ്പിച്ചവരാണ്. പിന്നെ നിവൃത്തികേടിന്റെ പുറത്ത് ഒരിടത്ത് അടങ്ങി ഇരിക്കുന്നു എന്നേയുള്ളൂ. അല്ലെങ്കിൽ സദാ ചലിച്ചു കൊണ്ടേയിരിക്കും. പുച്ഛം അതിന്റെ ഉച്ചസ്ഥായിൽ എത്തുമ്പോൾ എന്നെ മാർകോ പോളോ എന്നും , രാജേഷിനെ ഇബന് ബത്തൂത്ത എന്നും വിളിക്കും. മാർകോ പോളോയും ഇബൻ ബത്തൂത്തയും യാത്രാ കുതുഹിയല്ലാത്ത ജിമ്മിയെ പൊക്കി എടുത്ത് കൂർഗ്ഗ് സന്ദർശിക്കാൻ പോവുകയാണ്.\nവണ്ടിയിൽ കയറിപ്പറ്റിയപ്പോൾ ഞങ്ങളുടെ നേരെ മുന്നിലുള്ള സീറ്റിൽ ജനലിനരികെ ഒരു കുട്ടി ബ്രോ ഇരിപ്പുണ്ട്. കണ്ണട വച്ച ഒരു എൽ കെ ജിക്കാരൻ. കക്ഷി സീരിയസ്സ് ഗേഡി. കൈയ്യിൽ ഒരു ടെഡ്ഡി ബെയറുണ്ട്. അതിനോടാണ് ബ്രോവിന്റെ സംസാരം മുഴുവൻ. എന്റെ സിനിമ ലേഡിയോടുള്ള സംസാരം പോലെ. ബാക്കിയാരേയും ഒരു മൈന്റുമില്ല. ഇതെല്ലാം ഞങ്ങൾ നോക്കി രസിക്കുന്നത് കണ്ട് എന്റെ അരികിലിരുന്നു അവന്റെ അമ്മ പറഞ്ഞു:’എത്ര കളിപ്പാട്ടമുണ്ടെങ്കിലും ഇത് വച്ച് മാത്രമാണ് കളി. ഉണ്ണുമ്പൊ ഇതിനെ ഊട്ടും, ഉറങ്ങുമ്പൊ കൂടെ കിടത്തും, സ്‌ക്കൂളിൽ പോകുമ്പൊ മാത്രമേ പിരിഞ്ഞിരിക്കൂ. അങ്ങോട്ട് കൊണ്ടു പോയാ മറ്റ് കുട്ടികൾ കളിക്കാൻ ചോദിക്കുമോ എന്ന് പേടിച്ചിട്ടാണ് അല്ലെങ്കിൽ അങ്ങോട്ടും കൊണ്ടു പോയേനേ.’\nകോഴിക്കോട് ജോലി ചെയ്യുന്ന അച്ഛനെ കാണാൻ പോവുകയാണ് അമ്മയും,മകനും.\n’ഏത് സ്‌ക്കൂളിലാ പഠിക്കുന്നത്’?\nസ്‌ക്കൂളിന്റെ പേര് പറഞ്ഞപ്പോഴും ബ്രോ ഒരു ചിരി സമ്മാനിച്ചില്ല. നോ സച്ച് ബാഡ് ഹാബിറ്റ്‌സ്.\nകോഴിക്കോട് വണ്ടി വളരെ നേരത്തെ എത്തുന്നത് കൊണ്ട് രാത്രി തന്നെ അവരോട് ബൈയും പറഞ്ഞ് കിടന്നുറങ്ങി.\nരാവിലെ ഏതോ സ്റ്റേഷനിലെ കാപ്പി ചായ വിളികളാണ് ഉണർത്തിയത്. നോക്കിയപ്പോൾ അമ്മയുടേയും, കൊച്ച് ബ്രോയുടേയും ബർത്തുകൾ കാലി. സൈഡ് ടേബിളിൽ നമ്മുടെ ടെഡ്ഡിക്കുട്ടന് മാത്രം ഇരിക്കുന്നു. എനിക്ക് വേവലാതിയായി. ഒരു കാരണവശാലും കൊച്ചു ബ്രോ അവനെ എടുക്കാതെ പോവില്ല. ഇനി ആരെങ്കിലും അവരെ തട്ടി കൊണ്ടു പോയതായിരിക്കുമോ? മയക്കാനുള്ള മരുന്നു കൊടുത്തിട്ട്? ഞങ്ങൾ മൂന്നു പേരും മണ്ട പുകച്ചു. ഞങ്ങൾക്ക് ഇറങ്ങാനുള്ള സ്റ്റേഷൻ അടുത്തു വരുന്നു. ടെഡ്ഡിക്കുട്ടനെ എന്ത് ചെയ്യും? എടുക്കണോ? ഇനി അവരെ തട്ടികൊണ്ടു പോയതാണെങ്കിൽ? ആകെ കണ്‍ഫ്യൂഷൻ.\n’അതൊന്നും ആയിരിക്കില്ല.’ രാജേഷ് ഞങ്ങളുടെ ഡിറ്റക് റ്റീവ് ചിന്തകൾക്ക് തടസ്സമിട്ടുകൊണ്ട് പറഞ്ഞു.’അവന്റെ സ്കുളും ക്ലാസ്സും ഓർമ്മയുണ്ടല്ലോ. അവിടെ പഠിപ്പിക്കുന്ന ഒരു അദ്ധ്യാപകൻ എന്റെ റിലേറ്റീവാണ്. ഇത്രയും ചെറിയ ക്ലാസ്സിൽ കണ്ണട ഉള്ള കുട്ടികൾ അപൂർവ്വമായിരിക്കും. അത് വച്ച് തപ്പി എടുക്കാം.’\nനമുക്ക് ഇറങ്ങാനുള്ള സ്റ്റേഷൻ അടുക്കവേ, ഇറങ്ങുമ്പോൾ ആര് എടുക്കും ടെഡ്ഡിയെ എന്നായി അടുത്ത പ്രശ്‌നം. രണ്ട് ആണുങ്ങളും കൂടി എന്നെ നോക്കി. ഇത് എന്റെ ജോലിയല്ലേ എന്നമട്ടില്. ഇതിനിടയിൽ ടെഡ്ഡിക്കുട്ടനെ ബാഗിൽ കുത്തി തിരുകാനുള്ള ഒരു വിഫല ശ്രമം നടത്തി ഞങ്ങൾ പരാജയപ്പെട്ടു. അങ്ങനെ കണ്ണൂർ സ്റ്റേഷനിൽ ടെഡ്ഡിയേന്തിയ വനിതയായി ഞാൻ ഇറങ്ങുന്നു. പലരും ആരാണ് ഇനിയും കുട്ടിത്തം മാറാത്ത ഇവൾ എന്ന് എന്നെ തുറിച്ചു നോക്കുന്നു. ഞാൻ ചമ്മലും കൂസലില്ലായ്മയും അഭിനയിക്കുന്നു.\nകൊച്ചു ബ്രോ, ഇത് ഒന്നര പണിയായി പോയി . ഞാൻ മനസ്സിൽ പറഞ്ഞു. റെന്റ് എ കാറിന്റെ ഇടത് വശത്ത് അവനെ സുരക്ഷിതമായി നിക്ഷേപിച്ച് ഞങ്ങൾ യാത്ര തുടങ്ങി. ബേക്കൽ കോട്ട, തലൈ കാവേരി, മടിക്കേരി, തിബറ്റൻ സെറ്റിൽമെന്റ് എല്ലാം ഭേഷായി കണ്ടു ഞങ്ങളുടെ കൂടെ ടെഡ്ഡിക്കുട്ടന്. കൊച്ചു ബ്രോ ചെയ്യു പോലെ സമയാസമയങ്ങളിൽ ഊട്ടാൻ ശ്രമിച്ചെങ്കിലും അമ്പിനും വില്ലിനും അടുത്തില്ല മിസ്റ്റർ ടെഡ്ഡി. യാത്രക്കൊടുവിൽ ടെഡ്ഡിയേയും കൊണ്ട് രാജേഷ് തിരുവനന്തപുരത്തെ പേട്ട സ്റ്റേഷനിൽ ഇറങ്ങി പോയപ്പൊ എനിക്ക് വല്ലാത്ത വിഷമം.\nപിന്നീടുള്ള ദിവസങ്ങളിൽ ടെഡ്ഡി കൊച്ചു ബ്രോ പുനസമാഗമത്തിന്റെ ഡീറ്റെയിൽസിനായി ഞാൻ കാത്തിരുന്നു. പത്ത് ദിവസം കഴിഞ്ഞപ്പോള് രാജേഷ് വിളിച്ച് ടെഡ്ഡി കൊച്ചു ബ്രോവിന്റെ കൈയ്യിൽ എത്തി എന്നറിയിച്ചു. മറ്റ് ഡീറ്റെയിൽസൊന്നും അറിയാൻ കഴിഞ്ഞില്ല.ഒരു മാതിരി പൊട്ടാതെ പോയ മാലപ്പടക്കം പോലെ ഒരു ഉശിരൻ ക്ലൈമാക്‌സില്ലാതെ ആ കഥ അവസാനിച്ചു.\nഒരു വർഷത്തിന് ശേഷം ഞാൻ തമ്പാനൂർ ബസ്സ് സ്റ്റാന്റിൽ നിൽക്കുന്നു. ആറ്റിങ്ങലിലേക്ക് പോകാനായി.മുന്നില് മൂന്ന് നാല് ബസ്സുകൾ. അതിലൊന്നില് കയറാൻ തുടങ്ങിയപ്പൊ ദാ വരുന്നു ഒരു സുന്ദരി എ സി ലോ ഫ്‌ളോർ. ഞാൻ അതിൽ ചാടി കയറി ഇരുന്നു ഇരുന്നില്ല എന്നമട്ടില് ആയപ്പോൾ ഒരു സ്ത്രീ പേരു വിളിച്ചു കൊണ്ടു ഓടി വരുന്നു. അവരെ ഓർമ്മ കിട്ടാതെ ഞാൻ തിങ്കി നോക്കുന്നു. അവര് പരിചയപ്പെടുത്തിയപ്പോൾ ഞാൻ ആ എന്ന് ഉറക്കെ ശബ്ദിച്ചു പോയി. കൊച്ചു ബ്രോയുടെ മദർ. ബാക്കി ഉപചാരങ്ങളെന്നും പൂർത്തിയാക്കാൻ സമ്മതിക്കാതെ ഞാൻ ചോദിച്ചു.\n’അന്ന് എന്താ സംഭവിച്ചത്?’\n’അലാറം അടിച്ചത് അറിഞ്ഞില്ല. കണ്ണ് തുറക്കുമ്പോൾ വണ്ടി കോഴിക്കോട് സ്റ്റേഷനിൽ നിൽക്കുന്നു. ഞങ്ങൾ ഇറങ്ങിയതും വണ്ടി വിട്ടതും ഒരുമിച്ച്. കുറച്ച് കഴിഞ്ഞപ്പോഴാണ് മോന് മനസ്സിലായത് ടെഡ്ഡി വണ്ടിയിലായി പോയെന്ന് പിന്നെ കരച്ചിലായി. ബഹളമായി. അവനെ സമാധാനിപ്പിക്കാൻ കോഴിക്കോട് മുഴുവൻ അത് പോലത്തെ ടെഡ്ഡിയെ അന്വേഷിച്ച് നടന്നു. ഒരെണ്ണം ഒപ്പിച്ചെങ്കിലും മോൻ അതുമായി അടുക്കൂല. പഴയതിനെ തന്നെ വേണം എന്ന് വാശി. തിരിച്ച് വന്ന് നിങ്ങളെ കോടാക്റ്റ് ചെയ്യാൻ ശ്രമിച്ചെങ്കിലും നടന്നില്ല. പിന്നെ പയ്യെ പയ്യെ അവൻ അതിനെക്കുറിച്ച് ചോദിക്കാതെയായി. രണ്ടാഴ്ച കഴിഞ്ഞ് ഒരു ദിവസം വീട്ടിലെത്തിയ അവൻ വളരെ എക്‌സൈറ്റടായി എന്നെ ഓഫീസിലേക്ക് വിളിക്കുന്നു. ക്ലാസ്സിൽ ഒരു ടീച്ചർ വന്നു. കണ്ണട വച്ച കുട്ടിയെ അന്വേഷിച്ചു. ടെഡ്ഡിയെ കാണിച്ച് എന്റെയാണോന്ന് ചോദിച്ചു. കുട്ടികളൊക്കെ ചുറ്റും കൂടി. ടെഡ്ഡിയെ തൊടാൻ ഞാൻ സമ്മതിച്ചില്ല എന്നൊക്കെ പറഞ്ഞു. അവന്റെ ഉണ്ടാക്കി കഥയായിരിക്കും എന്നു കരുതി വീട്ടിൽ എത്തിയപ്പൊ ദാ അവിടെ അവന്റെ അരികത്ത് ഇരിപ്പുണ്ടായിരുന്നു ടെഡ്ഡി.’\nഎന്നോട് ഒരു പാട് നന്ദി പറഞ്ഞ് സ്റ്റാച്യു ജങ്ഷനിൽ അവർ ഇറങ്ങിപ്പോയി.\n’ആത്മാർത്ഥമായ സ്‌നേഹം ജീവനില്ലാത്ത ഒരു കരടിക്കുട്ടിയോടായാൽ പോലും അത് നമ്മെ തേടി തിരികെ വരും. അല്ലേ?’\nഫ്‌ളാഷ് ബാക്കിൽ നിന്നും തിരിച്ചു വന്ന എന്നെ നോക്കി ലേഡി സിനിമ പറഞ്ഞു.\n’നിനക്ക് എന്നോട് സ്‌നേഹമില്ലെന്ന് ഞാൻ ചുമ്മാ പറഞ്ഞതല്ലേ? അതിത്ര കാര്യമാക്കിയാലോ?’ ഞാൻ ലേഡിയെ തൊടാൻ കൈ നീട്ടി. ലേഡി കുതറി മാറി. പിന്നെ നോക്കിയപ്പോള് കാണാനില്ല. ലേഡി പിണങ്ങിയ സ്ഥിതിക്ക് ഇനിയും നടക്കില്ല എന്ന് കരച്ചിലും പിഴിച്ചലുമായി വീണ്ടും ഒന്ന് രണ്ട് മാസം കഴിച്ചു കൂട്ടി ഒരു ദിവസം എവിടെ നിന്ന് അറിയില്ല ലേഡി വീണ്ടും പ്രത്യക്ഷപ്പെട്ടു എന്റെ കൈ പിടിച്ചു. കാർമേഘങ്ങൾ നീങ്ങി ആകാശം തെളിഞ്ഞു. ലവ് 24X7 നിമയായി തിയേറ്ററുകളിൽ എത്തി. പതിനേഴ് വയസ്സിൽ ഉള്ളിൽ ഉദിച്ച ഒരു ആഗ്രഹം സഫലമായി. ഇപ്പോഴും ലേഡി സിനിമയുടേയും എന്റേയും സംഭാഷണങ്ങൾ തുടര്‍ന്നു കൊണ്ടേയിരിക്കുന്നു. ഒരു സ്‌നേഹവും ഒരിക്കലും പാഴായി പോകുന്നില്ല.\nവിശുദ്ധൻമാരെ ആർക്ക് വേണം…? →\n0 thoughts on “സ്‌നേഹം 24 x 7”


കേരള സര്‍വകലാശാല മോഡറേഷൻ തട്ടിപ്പ്; മാർക്ക് കച്ചവടത്തിനും സാധ്യത, തിരിമറിക്ക് പിന്നിൽ പണമിടപാട് ?\nThiruvananthapuram, First Published 18, Nov 2019, 9:28 AM\n2016 മുതൽ 19 വരെയുള്ള ബിരുദ പരീക്ഷകളുടെ മാർക്കിലാണ് ക്രമക്കേട് കണ്ടെത്തിയത്. എത്ര വിദ്യാർത്ഥികളുടെ മാർക്ക് തിരുത്തി എന്ന കൃത്യമായ കണക്ക് ഇതുവരെ സർവ്വകലാശാലയുടെ പക്കലില്ല.\nതിരുവനന്തപുരം: കേരള സർവ്വകലാശാലയിലെ മാർക്ക് തട്ടിപ്പിന് പിന്നിൽ പണമിടപാട് നടക്കാനുള്ള സാധ്യതയും ശക്തം. ഉന്നത ഉദ്യോഗസ്ഥർ മുഖേനെ മാർക്ക് കച്ചവടം നടത്തുന്നുവെന്ന് കാണിച്ച് മാസങ്ങൾക്ക് മുമ്പ് സർവ്വകലാശാല ആസ്ഥാനത്ത് നിരവധി കത്തുകൾ കിട്ടിയെങ്കിലും നടപടി ഉണ്ടായില്ലെന്നാണ് വ്യക്തമാകുന്നത്.\n2016 മുതൽ 2019 വരെയുള്ള ബിരുദ പരീക്ഷകളുടെ മാർക്കിലാണ് ക്രമക്കേട് കണ്ടെത്തിയത്. എത്ര വിദ്യാർത്ഥികളുടെ മാർക്ക് തിരുത്തി എന്ന കൃത്യമായ കണക്ക് ഇതുവരെ സർവ്വകലാശാലയുടെ പക്കലില്ല. പല വർഷങ്ങളിൽ 12 ലേറെ വിഷയങ്ങളുടെ പരീക്ഷകളുടെ മാർക്കിലാണ് തിരിമറി ഉണ്ടായത്. ഉന്നത ഉദ്യോഗസ്ഥരുടെ ബന്ധുക്കൾക്ക് വേണ്ടിയാണ് തിരിമറി എങ്കിൽ വ്യത്യസ്തമായ വിഷയങ്ങളുടെ മാർക്കിൽ മാറ്റം വരുത്താനുള്ള സാധ്യത കുറവാണ്.\nകേരള സർവകലാശാല മാർക്ക് തിരിമറിയിൽ നടപടി; മോഡറേഷൻ റദ്ദാക്കും, നാളെ വിദഗ്ധ പരിശോധന...\nതട്ടിപ്പ് നടന്നത് മുഴുവൻ 30 ഓളം തൊഴിലധിഷ്ഠിത ബിരുദ കോഴസ് പരീക്ഷകളിലാണ്. ഇതെല്ലാം സൂചിപ്പിക്കുന്നത് തട്ടിപ്പിൻറെ കാരണം പണമിടപാടെന്ന സംശയം ശക്തമാക്കുന്നു. സെക്ഷൻ ഓഫീസർ അടക്കമുള്ള ഉദ്യോഗസ്ഥരുടെ മേൽനോട്ടത്തിൽ പണം വാങ്ങി മാർക്ക് തട്ടിപ്പ് നടക്കുന്നുവെന്ന് കാണിച്ച് നിരവധി കത്തുകൾ മാസങ്ങൾക്ക് മുമ്പ് സർവ്വകലാശാലക്ക് കിട്ടിയിരുന്നു. പക്ഷെ അന്നൊന്നും കാര്യമായ അന്വേഷണം ഉണ്ടായില്ല. പണം വാങ്ങിയാണ് മാർക്ക് തട്ടിപ്പെങ്കിൽ കൂടുതൽ പരീക്ഷകളിലും സംഭവിച്ചേക്കാാനുള്ള സാധ്യതയും നിലനില്‍ക്കുന്നു. ഇനിയും ഒരുപാട് വിവരങ്ങൾ പുറത്തുവരാനുണ്ടെന്നാണ് വിവരം.\nകേരളാസര്‍വ്വകലാശാല മോഡറേഷൻ തട്ടിപ്പ്: 12 പരീക്ഷകളില് ക്രമക്കേട്; ഒരേ പരീക്ഷയുടെ മോഡറേഷന് തിരുത്തിയ...\nപാസ് വേഡ് മറ്റു ഉദ്യോഗസ്ഥർക്ക് കൈമാറിയെന്ന സമ്മതിച്ച ഒരു ഡെപ്യൂട്ടി രജിസ്റ്റാറെ മാത്രമാണ് സസ്പെൻഡ് ചെയ്തത്. ക്രമക്കേട് നടന്ന വിഭാഗങ്ങളിലെ ഉദ്യോഗസ്ഥരെ സ്ഥലംമാറ്റുക മാത്രമാണ് ചെയ്തത്. സർവ്വകലാശാലയുടെയും ക്രൈം ബ്രാഞ്ചിൻറെയും അന്വേഷണം തീരുന്ന മുറക്ക് കൂടുതൽ നടപടിയെന്നാണ് സർവ്വകലാശാല വിശദീകരണം.\nLast Updated 18, Nov 2019, 9:53 AM


May 23, 2022 05:26 PM | By Niranjana\nകണ്ണൂര്: കണ്ണൂര് സര്‍വ്വകലാശാലയില് വീണ്ടും ചോദ്യപേപ്പര് ആവര്‍ത്തനം. ഇന്ന് നടന്ന നാലാം സെമസ്റ്റര് എം എസ് സി കണക്ക് പരീക്ഷയുടെ ചോദ്യ പേപ്പര് കഴിഞ്ഞ വര്‍ഷത്തേത് അതേപടി അവര്‍ത്തിച്ചത്. വൈസ് ചാന്‍സലര് പരീക്ഷ കണ്‍ട്രോളറോട് റിപ്പോര്‍ട്ട് തേടി.\nഅതേസമയം കണ്ണൂര് സര്‍വ്വകലാശാല പരീക്ഷ കണ്‍ട്രോളര് ഡോ. പി ജെ വിന്‍സെന്റ് നാളെ കണ്‍ട്രോളര് സ്ഥാനം ഒഴിയും. ഇദ്ദേഹം തിരികെ കോളേജിലേക്ക് മാറും. തിരുവനന്തപുരം യൂണിവേഴ്‌സിറ്റി കോളജിലെ ഹിസ്റ്ററി വിഭാഗത്തിലേക്കാണ് മടങ്ങുന്നത്. ഈ മാസം 25 ന് അദ്ദേഹം യൂണിവേഴ്‌സിറ്റി കോളേജില് റീജോയിന് ചെയ്യും. സര്‍വകലാശാല ഇതുവരെ ഈ വിഷയത്തില് പ്രതികരണം നടത്തിയിട്ടില്ല. ഇത് നാലാം തവണയാണ് തുടര്‍ച്ചയായി ചോദ്യപ്പേപ്പര് ആവര്‍ത്തിക്കപ്പെടുന്നത്.\nQuestion paper repeated at Kannur University


കൊച്ചിയിലെ പാലച്ചുവടിലെ യുവാവിന്റെ മരണം ആള്‍ക്കൂട്ടാക്രമണം; അനാശാസ്യം ആരോപിച്ച് 13 പേര് ചേര്‍ന്ന് മര്‍ദ്ദിച്ചു - News From Different Online Sources - News Aggregation Website\nHome / Unlabelled / കൊച്ചിയിലെ പാലച്ചുവടിലെ യുവാവിന്റെ മരണം ആള്‍ക്കൂട്ടാക്രമണം; അനാശാസ്യം ആരോപിച്ച് 13 പേര് ചേര്‍ന്ന് മര്‍ദ്ദിച്ചു\nകൊച്ചിയിലെ പാലച്ചുവടിലെ യുവാവിന്റെ മരണം ആള്‍ക്കൂട്ടാക്രമണം; അനാശാസ്യം ആരോപിച്ച് 13 പേര് ചേര്‍ന്ന് മര്‍ദ്ദിച്ചു\nby Admin on 2:34 PM\nകൊച്ചി: കൊച്ചി പാലച്ചുവടില് റോഡരികില് മരിച്ച നിലയില് കണ്ട സംഭവം ആള്‍ക്കൂട്ടാക്രമണമെന്ന് പോലീസ്. അനാശാസ്യം ആരോപിച്ച് നാട്ടുകാര് ചിലര് ചേര്‍ന്ന് മര്‍ദ്ദിച്ചിരുന്നതായി സൂചനയുണ്ട്. സംഭവത്തില് 13 പേര്‍ക്കെതിരെ കേസെടുത്തു. നാലു പേര്‍ക്കെതിരെ കേസെടുത്തിട്ടുണ്ട്.\nഇന്നലെ പുലര്‍ച്ചെയാണ് ദുരൂഹ സാഹചര്യത്തില് വൈറ്റില ചക്കരപ്പറമ്പ് സ്വദേശി ജിബിന് വര്‍ഗീസിന്റെ മൃതദേഹം പാലച്ചുവട് ഭാഗത്ത് റോഡരുകില് കണ്ടെത്തിയത്. ജിബിന്റെ സ്‌ക്കൂട്ടറും സമീപത്തുണ്ടായിരുന്നു. പോലീസ് നടത്തിയ പരിശോധനയില് തലയ്ക്കടക്കം മര്‍ദ്ദനമേറ്റതിന്റെ പാടുകള് കണ്ടെത്തിയിരുന്നു. ആന്തരിക രക്തസ്രാവം മൂലമാണ് യുവാവിന്റെ മരണമെന്ന് പോസ്റ്റുമോര്‍ട്ടത്തിലും സ്ഥിരീകരിച്ചു. ശരീരത്തില് മര്‍ദ്ദനമേറ്റതിന്റെ പാടുകളും കണ്ടെത്തി.\nവെള്ളിയാഴ്ച രാത്രി വാഴക്കാലയിലുള്ള ഒരു വീട്ടില് ജിബിന് എത്തിയതായും ഇവിടെ വച്ച് ചിലരുമായി വാക്കു തര്‍ക്കവും അടിപിടിയും ഉണ്ടായതായി പൊലീസിന് വിവരം ലഭിച്ചിട്ടുണ്ട്. ഈ മര്‍ദ്ദനത്തിലുണ്ടായ പരുക്കിനെ തുടര്‍ന്നാകാം ജിബിന് മരിച്ചതെന്നാണ് പൊലീസിന്റെ പ്രാഥമിക നിഗമനം. ഇതിനു ശേഷം പാലച്ചുവട്ടില് കൊണ്ടു വന്നിട്ടതാകാമെന്നും സംശയിക്കുന്നുണ്ട്. സംഭവവുമായി ബന്ധപ്പെട്ട് നിരവധി പേരെ പൊലീസ് ചോദ്യം ചെയ്തു. പത്തു സംഘങ്ങളായി തിരിഞ്ഞാണ് അന്വേഷണം.\nസംഭവത്തില് 13 പേര്‍ക്കെതിരെ പോലീസ് കേസെടുത്തു. ഇതില് നാല് പേരാണ് പോലീസ് കസ്റ്റഡിയിലുള്ളത്. ഇവരെ എല്ലാം മൃതദേഹം രണ്ട് കിലോമീറ്റര് ചുറ്റളവില് നിന്നുമാണ് കണ്ടെത്തിയിരിക്കുന്നത്. മറ്റുള്ളവര് സംസ്ഥാനം വിട്ടതായും സൂചനയുണ്ട്. കൊല്ലണം എന്ന ഉദ്ദേശത്തോടെയല്ല ആക്രമിച്ചതെന്ന് ഇവര് മൊഴി നല്‍കിയതായും റിപ്പോര്‍ട്ടുണ്ട്.


Oncomide in Malayalam ഉപയോഗങ്ങൾ, ഡോസേജ്, പാർശ്വഫലങ്ങൾ, പ്രയോജനങ്ങൾ, പ്രതിപ്രവർത്തനങ്ങൾ, മുന്നറിയിപ്പ് - Oncomide upayogangal, dossge, parswafalangal, prayojanangal, prathipravarthanangal, munnariyippu\nOncomide साल्ट से बनी दवाएं:\nOncomide നേട്ടങ്ങളും ഉപയോഗങ്ങളും- Oncomide Benefits & Uses in Malayalam\nOncomide ഡോസേജും കഴിക്കേണ്ട വിധവും- Oncomide Dosage & How to Take in Malayalam\nOncomide-ന്റെ ചേരുവകൾ- Oncomide Active Ingredients in Malayalam\nOncomide പാർശ്വഫലങ്ങൾ- Oncomide Side Effects in Malayalam\nOncomide ബന്ധപ്പെട്ട മുന്നറിയിപ്പുകൾ- Oncomide Related Warnings in Malayalam\nOncomide-ന് മറ്റ് മരുന്നുകളുമായുള്ള തീവ്ര പ്രവർത്തനം- Severe Interaction of Oncomide with Other Drugs in Malayalam\nOncomide വൈരുദ്ധ്യങ്ങൾ- Oncomide Contraindications in Malayalam\nOncomide സംബന്ധിച്ച് പൊതുവെയുള്ള ചോദ്യങ്ങൾ- Frequently asked Questions about Oncomide in Malayalam\nOncomide ഭക്ഷണവും മദ്യവുമായുള്ള പ്രതിപ്രവർത്തനങ്ങൾ- Oncomide Interactions with Food and Alcohol in Malayalam\nOncomide നേട്ടങ്ങളും ഉപയോഗങ്ങളും - Oncomide Benefits & Uses in Malayalam\nOncomide പിൻവരുന്നവ ചികിത്സിക്കാൻ ഉപയോഗിക്കുന്നു\nOncomide ഡോസേജും കഴിക്കേണ്ട വിധവും - Oncomide Dosage & How to Take in Malayalam\nOncomide-ന്റെ ചേരുവകൾ - Oncomide Active Ingredients in Malayalam\nOncomide പാർശ്വഫലങ്ങൾ - Oncomide Side Effects in Malayalam\nOncomide ഉപയോഗിക്കുമ്പോൾ പിൻവരുന്ന പാർശ്വഫലങ്ങൾ കാണപ്പെടുന്നതായി ഗവേഷണം സൂചിപ്പിക്കുന്നു -\nOncomide ബന്ധപ്പെട്ട മുന്നറിയിപ്പുകൾ - Oncomide Related Warnings in Malayalam\nOncomide-ന്റെ ഉപയോഗം ഗർഭിണികൾക്കു സുരക്ഷിതമാണോ?\nOncomide കഴിച്ചശേഷം ഗർഭിണികൾക്ക് വല്ലാത്ത ബുദ്ധിമുട്ട് തോന്നുന്നു. അതിനാൽ, ഡോക്ടറുടെ ഉപദേശം ഇല്ലാതെ അതു കഴിക്കാനേ പാടില്ല.\nOncomide-ന്റെ ഉപയോഗം മുലയൂട്ടുന്ന സമയത്ത് സുരക്ഷിതമാണോ?\nനിങ്ങൾ മുലയൂട്ടുന്ന സ്ത്രീയാണെങ്കിൽ Oncomide കഴിക്കുന്നതു മൂലം ഗുരുതരമായ പാർശ്വഫലങ്ങൾ ഉണ്ടായേക്കാം. ആവശ്യമെന്ന് ഡോക്ടർ പറയാത്തപക്ഷം Oncomide കഴിക്കാൻ പാടുള്ളതല്ല.\nOncomide വൃക്കകളെ എങ്ങനെയാണ് ബാധിക്കുന്നത്?\nOncomide-ന്റെ പാർശ്വഫലങ്ങൾ വൃക്ക-ത്തെ അപൂർവമായേ ബാധിക്കാറുള്ളൂ.\nOncomide കരളിനെ എങ്ങനെ ബാധിക്കുന്നു?\nOncomide-ന്റെ പാർശ്വഫലങ്ങൾ കരൾ-ത്തെ അപൂർവമായേ ബാധിക്കാറുള്ളൂ.\nOncomide ഹൃദയത്തെ എങ്ങനെ ബാധിക്കുന്നു?\nOncomide-ന്റെ പാർശ്വഫലങ്ങൾ ഹൃദയം-ത്തെ അപൂർവമായേ ബാധിക്കാറുള്ളൂ.\nOncomide-ന് മറ്റ് മരുന്നുകളുമായുള്ള തീവ്ര പ്രവർത്തനം - Severe Interaction of Oncomide with Other Drugs in Malayalam\nരോഗികൾക്ക് ഗുരുതരമായ പാർശ്വഫലങ്ങൾ ഉണ്ടാകുമെന്നതിനാൽ Oncomide പിൻവരുന്ന മരുന്നുകളോടൊപ്പം ഉപയോഗിക്കരുത് -\nOncomide വൈരുദ്ധ്യങ്ങൾ - Oncomide Contraindications in Malayalam\nപിൻവരുന്ന രോഗങ്ങളിൽ ഏതെങ്കിലും നിങ്ങൾക്ക് ഉണ്ടെങ്കിൽ ഡോക്ടർ നആവശ്യപ്പെടാത്തപക്ഷം Oncomide കഴിക്കരുത് -നിങ്ങളോട്\nOncomide സംബന്ധിച്ച് പൊതുവെയുള്ള ചോദ്യങ്ങൾ - Frequently asked Questions about Oncomide in Malayalam\nOncomide ഒരിക്കൽ ഉപയോഗിച്ചാൽ തുടർന്ന് ഉപയോഗിക്കാനുള്ള ആസക്തി തോന്നുമോ?\nഇല്ല, Oncomide ആസക്തി ഉളവാക്കുന്നതായി ഒരു തെളിവും ഇല്ല.\nഇല്ല, Oncomide കഴിച്ചശേഷം നിങ്ങൾ വാഹനമോടിക്കുകയോ ഭാരിച്ച യന്ത്രങ്ങൾ പ്രവർത്തിപ്പിക്കുകയോ ചെയ്യരുത്. കാരണം നിങ്ങൾ ഉറക്കം തൂങ്ങിയേക്കാം.\nഅതെ, Oncomide സുരക്ഷിതമാണ്, എന്നാൽ ഡോക്ടറുടെ ഉപദേശം തേടിയശേഷകം കഴിക്കുക.\nഇല്ല, Oncomide-ന് ഒരു തരത്തിലുമുള്ള മാനസികരോഗങ്ങൾ ചികിത്സിക്കാനാവില്ല.\nOncomide ഭക്ഷണവും മദ്യവുമായുള്ള പ്രതിപ്രവർത്തനങ്ങൾ - Oncomide Interactions with Food and Alcohol in Malayalam\nആഹാരവും Oncomide-ഉം തമ്മിലുള്ള പ്രതിപ്രവർത്തനം\nഭക്ഷണത്തോടൊപ്പം Oncomide കഴിക്കുന്നത് സുരക്ഷിതമാണ്.\nമദ്യവും Oncomide-ഉം തമ്മിലുള്ള പ്രതിപ്രവർത്തനം\nഗവേഷണൺ നടന്നിട്ടില്ലാത്തതിനാൽ, Oncomide കഴിക്കുമ്പോൾ മദ്യം കുടിക്കുന്നതിന്റെ പാർശ്വഫലങ്ങളെ കുറിച്ച് ഒന്നും പറയാനാവില്ല.\nOncomide ന് പകരമുള്ള മറ്റു മരുന്നുകൾ എല്ലാം കാണുക - Substitutes for Oncomide in Malayalam\nനിങ്ങൾ അല്ലെങ്കിൽ നിങ്ങളുടെ കുടുംബത്തിലെ ഒരാൾ Oncomide കഴിച്ചുവോ ? ദയവായി ഒരു സർവ്വേ നടത്തി മറ്റുള്ളവരെ സഹായിക്കുക\nഡോക്ടർ ഉപദേശിച്ചതനുസരിച്ച് നിങ്ങൾ Oncomide കഴിച്ചുവോ ?\nനിങ്ങൾ എത്രമാത്രം Oncomide ?\nനിങ്ങൾ ഭക്ഷണം കഴിഞ്ഞശേഷമോ അതോ അതിനുമുൻപാണോ Oncomide കഴിച്ചത്?\nനിങ്ങൾ എപ്പോഴാണ് Oncomide ഉപയോഗിക്കുന്നത് ?


സംസ്ഥാനത്ത് 4450 പേര്‍ക്ക് കൂടി കോവിഡ്; കാസര്‍കോട് 51 – Utharadesam\nതിരുവനന്തപുരം: സംസ്ഥാനത്ത് ഇന്ന് 4450 പേര്‍ക്ക് കൂടി കോവിഡ്-19 സ്ഥിരീകരിച്ചു. കാസര്‍കോട്ട് ഇന്ന് 51 പേര്‍ക്കാണ് കോവിഡ് സ്ഥിരീകരിച്ചത്. തിരുവനന്തപുരം 791, എറണാകുളം 678, കോഴിക്കോട് 523, കോട്ടയം 484, കൊല്ലം 346, തൃശൂര് 345, കണ്ണൂര് 246, പത്തനംതിട്ട 219, ഇടുക്കി 193, മലപ്പുറം 158, ആലപ്പുഴ 147, പാലക്കാട് 141, വയനാട് 128 എന്നിങ്ങനേയാണ് മറ്റു ജില്ലകളില് ഇന്ന് രോഗ ബാധ സ്ഥിരീകരിച്ചത്.\nകഴിഞ്ഞ 24 മണിക്കൂറിനിടെ 57,722 സാമ്പിളുകളാണ് പരിശോധിച്ചത്. പ്രതിവാര ഇന്‍ഫെക്ഷന് പോപ്പുലേഷന് റേഷ്യോ പത്തിന് മുകളിലുള്ള 19 തദ്ദേശ സ്വയംഭരണ പ്രദേശങ്ങളിലായി 21 വാര്‍ഡുകളാണുള്ളത്. ഇവിടെ കര്‍ശന നിയന്ത്രണമുണ്ടാകും.\nരോഗം സ്ഥിരീകരിച്ച് ചികിത്സയിലായിരുന്ന 4606 പേര് രോഗമുക്തി നേടി. ഇതോടെ 43,454 പേരാണ് രോഗം സ്ഥിരീകരിച്ച് ഇനി ചികിത്സയിലുള്ളത്. 50,80,211 പേര് ഇതുവരെ കോവിഡില് നിന്നും മുക്തി നേടി.


kudumbavilakku serial Archives - metromatinee.com Lifestyle Entertainment & Sports\nAll posts tagged "kudumbavilakku serial"\nകുടുംബ വിളക്ക് സീരിയല് ഒരു ടോം ആൻഡ് ജെറി യുദ്ധമാണ്. നായികയെയും വില്ലത്തിയും മത്സരിക്കുന്നതാണ് കഥയുടെ ഇതിവൃത്തം . കഥയില് കുറേ...\nമലയാളി പ്രേക്ഷകര് ഹൃദയത്തോട് ചേര്‍ത്തു നിര്‍ത്തിയ പരമ്പരയാണ് കുടുംബവിളക്ക്. പല ഭാഗത്തുനിന്നും വിമര്‍ശനങ്ങള് പലതും ഉണ്ടായെങ്കിലും, റേറ്റിംഗിലൂടെ മറുപടി കൊടുത്ത് മുന്നോട്ട്...\nഏഷ്യാനെറ്റ് പരമ്പരകളിൽ ഇപ്പോൾ ഗർഭ കാലം ; അപ്പുവിന്റെ ഗർഭം ഒരു തലചുറ്റലിൽ തീർന്നു; സഞ്ജനയും ഗര്‍ഭിണി , അമ്മയറിയാതെയിലെ കതിരും ഗർഭിണി; വേദികയുടെ ക്രൂരത ഇവിടെ പാരയാകുമോ?; കുടുംബവിളക്ക് പ്രേക്ഷകർ പറയുന്നു !\nഇപ്പോൾ ഏഷ്യാനെറ്റ് സീരിയലുകളിൽ ഗർഭകാലമാണെന്ന് തോനുന്നു.ഏതൊക്കെ സീരിയലുകളിലാണ് ഇപ്പോൾ ഗർഭിണികൾ ഉള്ളത്. സാന്ത്വനത്തിൽ അല്പം നിരാശയുണ്ടെങ്കിലും അമ്മയറിയാതെ ആ നിരാശ പരിഹരിച്ചുകൊണ്ട്...\nടെലിവിഷന് പ്രേക്ഷകർക്കിടയിൽ വളരെപ്പെട്ടന്ന് ഇടം പിടിച്ച സീരിയൽ ആണ് കുടുംബവിളക്ക് . ഭര്‍ത്താവ് ഉപേക്ഷിച്ചിട്ടും പ്രതിസന്ധികളെ ഒറ്റയ്ക്ക് തരണം ചെയ്ത് ധൈര്യത്തോടെ...\nഈ കുടുംബവിളക്കിന്റെ സ്‌ക്രിപ്റ്റ് റൈറ്ററെ മാറ്റാന് സമയം ആയി. ഇയാളുടെ കയ്യില് ഒരൊറ്റ കഥയെ ഉള്ളു ; ഇത്തവണയും പണി ഏറ്റുവാങ്ങാന് ഒരുങ്ങുകയാണ് വേദിക; കുടുംബവിളക്ക് പ്രേക്ഷകർ പറയുന്നു!\nഏഷ്യാനെറ്റിൽ സംപ്രേക്ഷണം ചെയ്യുന്ന റേറ്റിങ്ങിൽ മികച്ചു നിൽക്കുന്ന പരമ്പരയാണ് കുടുംബവിളക്ക്. സുമിത്രയെന്ന വീട്ടമ്മയുടെ ജീവിതവും വേദിക എന്ന വില്ലത്തിയും മലയാളി കുടുംബ...\nവേണമെങ്കിൽ കിണറ്റിലും ചാടും ; സരസ്വതിയമ്മയ്ക്ക് ഇതും പോരാ; പട്ടുസാരിയുടുത്ത് ഭിക്ഷയ്ക്കിരിക്കുന്ന അമ്മമാർ സീരിയലിൽ മാത്രം ; മെഗാ സീരിയലിനെ ട്രോളിക്കൊന്ന് സോഷ്യല് മീഡിയ!\nBy Safana SafuApril 28, 2022\nടെലിവിഷന് പ്രേക്ഷകരുടെ പ്രിയ സീരിയലുകളിലൊന്നാണ് ഏഷ്യാനെറ്റില് സംപ്രക്ഷണം ചെയ്യുന്ന കുടുംബവിളക്ക്. സുമിത്ര എന്ന വീട്ടമ്മയുടെ കഥയാണ് പരമ്പര പറയുന്നത്. നടി മീരാ...\nകമ്പനി തലപ്പത്തേക്ക് വേദിക ചുവടുറപ്പിച്ചു; വേദികളുടെ അടുത്ത നീക്കം ; സരസ്വതിയെ ഭിക്ഷക്കാരിയാക്കി അമ്പലത്തിന് മുന്നിൽ നടതള്ളി ; കുടുംബവിളക്ക് പരമ്പരയിൽ ഈ ആഴ്ച നടക്കുക ത്രില്ലിംഗ് സംഭവങ്ങൾ!\nകുടുംബവിളക്ക് അടുത്ത ആഴ്ച അടിപൊളിയാണെന്ന് പ്രൊമോ കണ്ടപ്പോൾ തന്നെ മനസിലാക്കാം. പരമ്പരകൾ പൊതുവെ അടുക്കള കഥകളും അടുക്കളയിലെ വഴക്കുകളുമാണ് കാണിക്കുന്നതെങ്കിൽ ഇവിടെ...\nകളികളെല്ലാം മാറിമറിയുന്നു; സുമിത്രയെ പൂട്ടാൻ വേദികയുടെ തന്ത്രം ; സരസുവിന് പിച്ചച്ചട്ടി കിട്ടിയത് ഇങ്ങനെ ; കുടുംബവിളക്ക് മൗസ് ആൻഡ് ക്യാറ്റ് ഗെയിം വീണ്ടും!\nസ്വന്തമായി ബിസിനസ് ചെയ്ത് നേട്ടങ്ങള് കൊയ്യുന്ന സുമിത്ര യും സുമിത്രയെ തറപറ്റിക്കാന് നടക്കുന്ന വേദികയുടെയും അമ്മായിയയുമാണ് കുടുംബ വിളക്ക്. പുത്തൻ പ്രൊമോ...\nരോഹിത് ആ രഹസ്യം തുറന്നുപറയുന്നു ; സുമിത്രയുടെ ജീവിതത്തിൽ ഇനി സംഭവിക്കുന്നത് ; അസൂയയോടെയുള്ള സിദ്ധാർത്ഥിന്റെ ആ നോട്ടം ; കുടുംബവിളക്ക് പ്രേക്ഷകർ ആകാംക്ഷയിൽ !\nBy Safana SafuApril 21, 2022\nടെലിവിഷന് പ്രേക്ഷകരുടെ പ്രിയപ്പെട്ട സീരിയലുകളിലൊന്നാണ് ഏഷ്യാനെറ്റില് സംപ്രേക്ഷണം ചെയ്യുന്ന കുടുംബവിളക്ക്. ഒരു വര്‍ഷത്തിലധികമായി സംപ്രേക്ഷണം ചെയ്യുന്ന സീരിയലിന് ഇപ്പോഴും റെക്കോര്‍ഡ് കാഴ്ചക്കാരാണ്...


തൃഷയെ പുകഴ്ത്തി ആരാധകര്; 96 ന്റെ ടീസറിന് വന് വരവേല്‍പ്പ് – Malanad Online\nTuesday, March 26, 2019 19:57:03\nWeb Desk | July 13, 2018\nതൃഷയും വിജയ് സേതുപതിയും പ്രധാന കഥാപാത്രങ്ങളായി എത്തുന്ന തമിഴ് സിനിമ ’96’ ന്റെ ടീസര് പുറത്തിറങ്ങി. ചിത്രം റൊമാന്റിക് മൂഡിലുള്ളതാണന്നാണ് ടീസര് സൂചിപ്പിക്കുന്നത്. വിജയ് സേതുപതിയുടെ ജീവിതത്തിലൂടെ കടന്നുപോകുന്ന മൂന്ന് രംഗങ്ങളാണ് ചിത്രത്തില് പ്രതിപാദിക്കുന്നത്.\n’96’ ഒരു റൊമാന്റിക് ഡ്രാമ കൂടിയാണ്. മൂന്ന് വ്യത്യസ്ത വേഷങ്ങളിലാണ് വിജയ് സേതുപതി ചിത്രത്തില് പ്രത്യക്ഷപ്പെടുന്നത്. തൃഷയും വിജയ് സേതുപതിയും ആദ്യമായി ഒരുമിക്കുന്ന ചിത്രം കൂടിയാണ് ’96’. രാജസ്ഥാനിലും കൊല്‍ക്കത്തയിലുമായാണ് സിനിമയുടെ ചിത്രീകരണം നടന്നത്.\nതൈക്കുടം ബ്രിഡ്ജ് എന്ന ബാന്‍ഡിലൂടെ പ്രശസ്തനായ ഗോവിന്ദ് പി മേനോനാണ് സംഗീതം. ജനകരാജ്, വിനോദിനി, കാളി വെങ്കട് എന്നിവരും ചിത്രത്തില് പ്രധാന വേഷങ്ങളിലെത്തുന്നുണ്ട്. മഹേന്ദ്രന് ജയരാജും എന് ഷണ്‍മുഖ സുന്ദരവുമാണ് ഛായാഗ്രാഹണം നിര്‍വഹിക്കുന്നത്. മദ്രാസ് എന്റര്‍പ്രൈസിസിന്റെ ബാനറില് എസ് നന്ദഗോപാലാണ് ചിത്രം നിര്‍മ്മിക്കുന്നത്.\n#thrusha Movies, Trailer & Teaser No Comments » Print this News\n« അഭിമന്യു വധം: ഒരു എസ്ഡിപിഐ പ്രവര്‍ത്തകന് കൂടി അറസ്റ്റില്; കരുതല് തടങ്കലില് ഉള്ളവരെ കൊച്ചിയിലെത്തിച്ച് ചോദ്യം ചെയ്യും (Previous)\n(Next) ഒന്നാം റാങ്കുകാരിയെ മറികടന്ന് രണ്ടാം റാങ്കുകാരിക്ക് എങ്ങനെ നിയമനം നല്‍കി?;എ.എന്.ഷംസീറിന്റെ ഭാര്യയുടെ നിയമനത്തില് വിശദീകരണം തേടി ഹൈക്കോടതി »